Yllätysarvio Kimi Räikkösen kirjasta: entinen F1-mekaanikko harmittelee, miten vähän kuskin sekoiluista kerrotaan - Formula 1 - Ilta-Sanomat\nMarc Priestley olisi kaipaillut lisää tietoa Kimi Räikkösen ratojen ulkopuolisista seikkailuista tämän elämäkertaan.\nKari Hotakaisen kirjoittama Kimi Räikkösen elämäkertakirja Tuntematon Kimi Räikkönen (Siltala) on kerännyt pääasiassa myönteisiä arvosteluita.\nSuomessa kirjaa on kehuttu ennen kaikkea siitä, että se avaa sulkeutuneena pidetyn Räikkösen persoonaa ainutlaatuisella tavalla, mutta kertoo samalla yksityiskohtaisesti hänen seikkailuistaan yksityiselämässä ja varikoilla.\nLue lisää: Totuus Kimi Räikkösen inttitoilailusta selvisi – viralliset asiakirjat paljastavat, miten Räikköstä oikeasti rangaistiin\nMaailmalla formula ykkösiä ammatikseen seuraavat eivät ole olleet aivan yhtä ihastuneita kirjaan. Esimerkiksi pitkän linjan brittitoimittaja Keith Collantine on todennut arviossaan, ettei Räikkösen suorituksiin formula ykkösissä ole perehdytty kirjassa tarpeeksi yksityiskohtaisesti.\nLue lisää: Kimi-kirja käännettiin englanniksi – tyly arvio syyttää Hotakaista liiasta Räikkösen ihailusta: ”Kirja kannattaa jättää lukematta”\nNyt kirjasta saadaan arvio todelliselta sisäpiiriläiseltä, sillä Räikkösen entinen mekaanikko, sittemmin toimittajan tehtäviin vaihtanut Marc Priestley on kertonut näkemyksensä kirjasta.\nPriestley ylistää YouTubeen lataamassaan videoarvostelussa kirjaa Räikkösen taustojen selvittelystä, mutta on yllättäen kriittisempi sen suhteen, miten niukasti F1-kuskin seikkailuista kerrotaan.\n– Tunnen Kimin jo vuosien takaa, mutta minullekin kirjasta löytyy paljon uutta hänestä. Silti paljon jää kertomattakin, jopa niitä tarinoita joista me kaikki olemme kuulleet ja olisimme halunneet kuulla lisää. Niistähän olisi saanut toisen kirjan, mutta kuten kirjan kannessa kerrotaan, tähän se taitaa jäädä, Priestley harmitteli arviossaan.\nLempinimellä ”Elvis” tunnettu Priestley aloitti mekaanikkona McLarenin palveluksessa vuonna 2000. Hän kohosi nopeasti tallin luottomekaanikoksi ja teki tiivistä yhteistyötä Räikkösen lisäksi muun muassa Lewis Hamiltonin kanssa.\nPriestley lähti McLarenilta 2009 ja ryhtyi kirjoittavaksi toimittajaksi. Sen jälkeen hän on laajentanut toimintaansa myös televisiotöiden puolelle.\nPriestley jekutti Räikköstä\nPriestley julkaisi viime vuonna mekaanikkovuosistaan kirjan The Mechanic: The Secret World of the F1 Pitlane, jossa kerrottiin jonkin verran myös Räikkösestä.\nKirjan helmiä oli se, kun Priestley kertoi miten hän päätti hyvästellä Räikkösen Brasiliassa 2006, kun tämä oli tehnyt sopimuksen Ferrarille.\nPriestley oli ujuttanut kaikessa hiljaisuudessa sinistä väriainetta Räikkösen ajohanskoihin ennen Interlagosissa ajettua kisaa. Kun viidenneksi sijoittunut Räikkönen kätteli kilpailun jälkeen McLarenin tiloissa muun muassa tallipäällikkö Ron Dennisiä ja Mercedeksen pomoa Norbert Haugia, tököttiä tarttui näidenkin käsiin.\nPedenttina tyyppinä Dennis raivostui asiasta ja antoi potku-uhkausten jälkeen Priestleylle varoituksen. Räikkönen oli kirjan mukaan vain naureskellut Priestleyn tempaukselle.\nRäikkönen kuittasi pilan ajamalla Priestleyn kaljuksi myöhemmin samana vuonna, kun talliväki vietti yhteisiä läksiäisiä suomalaiskuskin huvilalla.\nLue lisää: Räikköselle juonittu väriainepila meinasi tuoda potkut F1-mekaanikolle – Kimin kosto oli melkoinen\nFormula 1 4.11.2018 21:27


Peruspalkansaajan arkitodellisuus -\n/ #51 Peruspalkansaajan arkitodellisuus\nOma bruttopalkkani ilman ilta-, yö- ja viikonloppulisiä on 1763 € tällä hetkellä ja teen siis kokoaikaisena (120 h/3 vko) vartijan töitä. Ensi kuussa astuvat uudet palkankorotukset voimaan, huimat 20 €/kk, mutta samalla omat tuloni pienenevät kolmanneksella kun jään osa-aikaiseksi saadakseni viimeiset rippeet tradenomin tutkinnosta tehtyä. Opiskelen oppisopimuksella myös turvallisuusvalvojan erikoisammattitutkintoa, josta saan paperit käteen ensi maaliskuussa. Voin kertoa, että opiskelumotivaatio AMK-tutkintoon on tällä hetkellä aika huipussaan, vaikka ei se tutkinto sinällään takaa parempaa työtä ja palkkaa. Mutta yritettävä on. Vaikka olen pärjännyt, ei tällä palkalla elä pidemmän päälle kovin mukavasti. Ei taida tuolla päättäjien joukossa olla kauhean vahva käsitys peruspalkansaajan todellisuudesta.\n
#51: JiLL - Peruspalkansaajan arkitodellisuus


Hyvä ilmainen kirjoitusohjelma - Pukeudun tyylini mukaan\nHyvä ilmainen kirjoitusohjelma\nParempi tekstinkäsittelyohjelma kuin Word? Testasimme Google Docsin ja 3 muuta vaihtoehtoa\nValkoisen paperin kammo. Tunnetaan myös tyhjän arkin syndroomana. Ironista kyllä, tähän oireyhtymään ei löydy työkaluja edes parhaiden tekstinkäsittelyohjelmien kuvakkeista ja alasvetovalikoista.\nMikä olisi hyvä ilmainen (ja turvallinen) tekstinkäsittelyohjelma netistä ladattavaksi?\nAvoimen lähdekoodin Apache OpenOffice on perinteikäs toimisto-ohjelmisto, joka on suomenkielinen ja sisältää kaikki tarvittavat ohjelmat, tekstinkäsittelyn, taulukoinnin ja esitysohjelman. Lisäksi pakettiin kuuluu tietokantatyökalut, piirto-ohjelma ja matemaattisten kaavojen luontiohjelma.\nKäyttäjät jotka latasivat ohjelman Microsoft Word latasivat myös:\nSuosittu tekstinkäsittelyohjelma Microsoft Word on aina ollut tarkoitettu toimistotyössä tarvittavien asikirjojen laadintaan. Word-sovelluksessa on kuitenkin niin paljon ominaisuuksia, että sitä hyvin yleisesti käytetään myös kirjojen kirjoittamiseen. Wordille on olemassa vaihtoehtoja, joista moni on myös ilmainen. Tässä suosituimmat ilmaiset kirjoittamiseen tarkoitetut ohjelmat.\nSuljetun lähdekoodin ohjelmat sisältävät yleensä haitallista koodia, vaikka maksaisi kuinka paljon ja vaikka olisi kuinka sopimuksessa mainittu. Sopimus kun ei takaa mitään, vaan esimerkiksi päivityksellä voidaan luoda lisää haittaa. Onhan tuostakin uutisoitu. Wordia ei tarvitse, koska ainakin Linuxeihin löytyy vastineet ja avoimella lähdekoodilla. Ovat monet edistyneempiä.\nOlet aivan tavallinen Mikrosoft-trolli. Minkälainen mielenhäiriö saa levittelemään valheita? Molemmissa Office-paketeissa on riittävästi ja liikaakin ominaisuuksia. On sitten makuasia kumpi tuntuu kenestäkin sopivammalta omaan käyttöön.\nParhaat ilmaiset vaihtoehdot Microsoft Wordille\nLibreOffice on paras vaihtoehto Officeelle, jonka voimme löytää tänään. Writer on LibreOfficen tarjoama tekstinkäsittelyohjelma Wordin korvaamiseksi. Tämä toimistopaketti on täysin ilmainen, avoimen lähdekoodin ja yhteensopiva Windowsin, macOS: n ja Linuxin kanssa.\nTäältä löydät ohjelmia kuten Word ja koko toimisto-ohjelmiston, kuten Microsoft Office ja Open Office. Nämä ovat ohjelmia, joiden avulla voit avata, kirjoittaa ja tallentaa kehittyneitä tekstitiedostoja yrityksellesi. Mutta muut sanat, ohjelmat, jotka korvaavat kirjoituskoneen ja antavat sinulle ja yrityksellesi miljoona uutta mahdollisuutta.\nMistä hyvä laskupohja yrittäjälle? Tutustu vaihtoehtoihin\nJokaisen yrittäjän on pakko hoitaa laskutus jollain tavalla – onhan kassaan saatava rahaa. Voit luoda ilmaisia laskuja verkossa käyttämällä joitain netin suosituista laskupohjapalveluista tai laskutusohjelmista.\nLataa word ilmaiseksi\nIlmainen tekstinkäsittelyohjelma openoffice\nIlmainen toimisto ohjelma\nStockmann jumbo puhelinnumero


Loma on murtovarkaiden kulta-aikaa. Siksi on tärkeää miettiä ennaltaehkäisevästi, miten oman kotinsa voi suojata.\nPitkien vapaiden ja lomien aikana murtovarkaat toimivat ahkerimmin. Silloin on hyvä olla heitä askeleen edellä. Me neuvomme sinua, miten vaikeutat murtovarkaiden elämää ja suojaat samalla kotisi.\nMurtovarkauksia tapahtuu eniten vuoden pimeimpinä kuukausina. Koska monet matkustelevat juuri tuona aikana, on entistä tärkeämpää, että koti on hyvin suojattu.\nTehokkain tapa on pyytää naapureita pitämään silmällä kotia, kun olet matkoilla. Jos asut omakotitalossa, voit esimerkiksi pyytää naapuria pysäköimään autonsa pihallesi ja tyhjentämään postilaatikon. Voit myös asettaa ajastimen, joka aika ajoin sytyttää ja sammuttaa valot. Vielä tehokkaampaa on pyytää naapuria tekemään lumityöt pihatieltä. Jos se on kuitenkin mielestäsi liikaa pyydetty, ehkä naapurisi voisi kävellä pihalla tasaisin väliajoin ja jättää selvät jalanjäljet pihatieltä ovelle.\nToinen tehokas suoja murtovarkaita vastaan on murtohälytin.\n– Jo ikkunoihin ja oviin liimatut tarrat, jotka kertovat, että kodissa on murtohälytys, säikyttävät monet pikkuvarkaat tiehensä, kertoo Clas Ohlsonin tekniikkatiedottaja Anders Theodorsson.\nJopa yksinkertaisimmista hälyttimistä on suurta hyötyä, koska ne pitävät kovaa ääntä, saavat murtovarkaat paniikkiin ja herättävät naapureiden ja ohikulkijoiden huomion. Yksi Clas Ohlsonin yksinkertaisimmista hälyttimistä lisäksi soittaa etukäteen ohjelmoituun numeroon ja varoittaa kodissa liikkuvista henkilöistä.\n– Saatavilla on myös erihintaisia hälyttimiä, jotka soittavat moniin eri numeroihin ja toimivat esimerkiksi jopa silloin, kun varas on katkaissut kiinteän puhelinlinjan johdon, Anders Theodorsson sanoo.\nOn tärkeää, että valitsemasi hälytin toimii myös tilapäisesti paristoilla, jos virta jostakin syystä katkeaa.\n– Tärkeää hälytintä asennettaessa on miettiä sen sijoituspaikkaa. Hälyttimen sijoittaminen syrjäiseen osaan kodista voi olla hyödytöntä, kertoo Clas Ohlsonin sähköteknikko Andreas Ehrling.\nSijoita hälytin siis sellaiseen paikkaan, josta varas todennäköisimmin murtautuu sisälle, kuten lähelle parvekkeen ovea, joka on usein helpommin murrettavissa kuin etuovi. Monia hälyttimiä voidaan myös täydentää useammilla tunnistimilla, jotka sijoitetaan eri puolille kotia. Saatavilla on tunnistimia, jotka reagoivat lasin rikkoutumiseen, liikkeeseen, ovien avautumiseen tai jopa tulipaloon, mikä puolestaan mahdollistaa koko kodin seuraamisen monessa tarkoituksessa yhden hälyttimen avulla.\n– Sijoita liikkeentunnistimet huoneeseen sisääntulon läheisyyteen, Andreas neuvoo. Koska tunnistimet reagoivat lämpöön, hälytys saattaa myös laueta auringonsäteiden tai patterin lämmittäessä esimerkiksi verhoa, joka liikkuu sitten ilmavirrassa.\nNykyään saatavilla on monia hintansa arvoisia hälyttimiä, joiden näppäimistö, hälytyskeskus ja sireeni voidaan sijoittaa eri puolille kotia. Se on fiksu toiminto, koska silloin hälytys toimii edelleen, vaikka varas hajottaisi näppäimistön. Mikäli hälyttimessäsi ei ole kyseistä toimintoa, älä koskaan sijoita hälytyspaneelia suoraan etuoven viereen. Piilota sen sijaan paneeli, jotta varas ei ehdi rikkoa sitä.\n• Ilmoita, että olet asentanut hälyttimen. Jo tarrojen kiinnittäminen ikkunaan säikyttää monesti varkaat tiehensä.\n• Sijoita hälytin sinne, mistä taloon todennäköisimmin murtaudutaan. Yksinkertainen liikkeeseen reagoiva hälytin soi nimittäin ainoastaan silloin, kun joku liikkuu huoneessa, johon hälytin on asennettu.\n• Sijoita tunnistimet eri puolille taloa, jotta hälytys toimii riippumatta siitä, mistä varas murtautuu sisälle..\n• Älä aseta hälytyspaneelia suoraan oven viereen. Riskinä on, että varas ehtii hajottaa paneelin ennen hälytyksen laukeamista..\n• Ohjelmoi hälyttimeen mahdollisimman monta puhelinnumeroa. Vaihda hälyttimeen sen naapurin numero, jonka tiedät olevan kotona, jos itse satut olemaan matkoilla.\nHälyttimiä eri tarpeisiin\nHälyttimen valinta riippuu muun muassa siitä, millainen kotisi on, millainen tarve sinulla on murtohälyttimelle ja kuinka paljon rahaa sinulla on käytettävissä.\nOn olemassa yksinkertaisia ja tehokkaita hälyttimiä, jotka eivät maksa paljoa. Saatavilla on myös hieman kalliimpia malleja, joissa on monia hienouksia ja joihin voidaan hankkia lisävarusteita.\nEdullinen mutta tehokas säikyttäjä\nKaikkein yksinkertaisin hälytin ei soita mihinkään puhelinnumeroon, vaan hälyttää ainoastaan herättääkseen naapureiden ja ohikulkijoiden huomion ja säikyttääkseen varkaat tiehensä. Helppo ottaa mukaan matkalle.\nHälytyskeskus, jossa on sisäänrakennettu liikkeentunnistin ja sireeni. Liitetään kiinteään lankapuhelinverkkoon. Hälytin aktivoidaan kaukosäätimen avulla tai suoraan näppäimistöstä. Hälytyksen lauetessa laite ottaa yhteyden kolmeen eri puhelinnumeroon ja soittaa esinauhoitetun viestin. Voidaan kytkeä lisätunnistimiin kaapelin välityksellä. Varaparisto.\nHälytin sisäänrakennetulla kameralla\nLangaton hälytyskeskus, jossa mobiiliverkon välityksellä toimiva kuvatoiminto. Hälytyksen lauetessa esiohjelmoituun puhelinnumeroon lähetetään kuvia sähköpostitse tai multimediaviestinä. Sisäänrakennettu varaparisto. Voidaan täydentää palohälyttimellä ja jopa 40 muulla lisävarusteella.\nLangaton hälytyskeskus, joka ei vaadi toimiakseen kiinteää puhelinverkkoa. Hälyttää matkapuhelin-/mobiiliverkon välityksellä. Sisäänrakennettu varaparisto. Voidaan täydentää lisävarusteilla ja palohälyttimellä.


Toiveen kanila: elokuuta 2012\nEsteilyä & kissanpentu\nViikonloppu meni estekisoissa, ensin lauantaina oli kulosaaren kisat.\nMukana oli Jebo, Bea, Nella, Nelli, Lanja, Tasse & Paulan Nemo.\nNelli ja Nella kisaili kv suorassa mitään erikoista siinä ei ole sanottavaa. :D\nTasse helpossa suorassa 1vp, 4sija. :) Tasse kisaakin nyt kv suoraa.\nNemo meni 2vp ja sijottui 5.\nLanja vaikeeta mutkaa ja huhhu meni 1vp. o_o Ny puuttuu enään yks niin se pääsee kisaamaan myös eliitti mutkaan. :)\nBea meni vaikeen suoran todella reippaasti mutta vauhdin mukana tiputteli 3 puomia, eli 3vp siitä ja 3sija...\nVaikeen mutkan meni super hienosti mut minä töppäsin viimisellä esteellä ku olisin varmistanut että menee kans sen vikan yli niin napsahti 2vp....\nJebo meni vaikean suoran ja vaikean mutkan puhtaasti ja sijoittui molemmissa 1:seksi. <3\nNy se on sit eliitti suoralla, mun eka kasvatti vielä olen niin ylpeä!\nSunnuntaina oltiin sit Läyliäisissä, mukana sama poppoo kun kulosaaren kisois....\nNella helpossa mutkassa puhdas ja sijoittui 3, ny se on kv mutkas. :)\nKv suoras meni sit 3vp ja sijoittui kuitenki 5:neks.\nNelli meni kv suoras saman 3vp mutta sijoittui tokaks!\nTasse helpon mutkan puhtaasti ja sijottui 6.\nNemo meni kv suoran 5vp.\nBea vaikeessa mutkassa 1vp ja sijoittui , täl kertaa en ottanut turhia riskejä vaan annoin mennä. :p\nJebo typerästi vaikeen mutkan 3vp, ekan eliitti suoran kuitenki meni 2vp. :)\nLanja vaikeen mutkan 3vp ja eliitti suoran 4vp.\nSunnuntaina minulle sitten kotiutui äidiltäni maatiaiskissa Miiru. :)\nSe on todella suloinen ja hassu pentu.\nPupuja viel ihmetellään mut ei enään niin paljoa pelkää niitä. :)\nKuvaa tulee sit jossain vaiheessa, Miiru kyl löytyy petsiestäkin.\n: Bea, Jebo, Lanja, Miiru, Nella, Nelli, Nemo, Tasse\nViime viikonlopun estekisat meni näin...\nTurku 11pvä mukana oli Bea, Jebo, Tasse, Nemo, Lanja, Nella & Nelli...\nNella kv suorassa 1vp, jee klassi vihdoin!\nNelli kv suorassa 1vp, jeejee!\nTasse helppo suorassa puhdas, 4 sija. <3\nNemo kv suorassa puhdas, 3 sija.\nJebo vaikeassa suorassa puhdas, 1 sija!\nBea vaikeassa suorassa 1vp, 4 sija.\nLanja eliitti suorassa 4vp, hienosti meni paremmin meni kuin aiemmin. :)\nSitten kun Turussa meni niin hienosti niin olihan se oletettavaa ettei nyt kahtena päivänä mene superisti ja näin kävi...\nPuotinharju 12pvä mukana oli Bea, Jebo, Tasse, Nemo, Nelli ja Lanja..\nTasse helpossa suorassa 1vp, hieno poika. :)\nNemo kv mutkassa 4vp...\nNelli kv mutkassa 3vp..\nJebo vaikeassa suorassa 3vp...\nBea vaikeassa suorassa 2vp...\nLanja eliitti suorassa 5vp..\nEi päässyt vielä Jebo ja Bea eliitti suoraan, no jospa onni olis matkassa kulosaaren kisoissa sitten... :p\nOlen kuitenkin super tyytyväinen Tasseen kun meni niin hienosti myös sunnuntaina. :)\nKatselin tänään Navin lapsosten sukupuolet ja silläkin on 2 tyttöä ja 2 poikaa, jeejee. :)\nHileenkin vauvelit kasvavat kivasti, suloisia ovat. :)\n: Bea, Hile, Jebo, Lanja, Navi, Nella, Nelli, Nemo, Tasse\nMuhniemi & vauvoja!\nMuhniemen esteet meni miten meni, päivän pelasti Bea mutta asiaan...\nMukana olivat Jebo, Bea ja Lanja kaikki hyppivät vaikeata mutkaa.\nJebo meni typerästi 2 virhepisteellä, Bea 1 vp (<3) ja Lanja 3vp, tyytyväinen olen kuitenkin yritykseen hienosti se meni ja liikkui turhia pyörimisiä. :)\nTorstaina syntyi sitten Navin naperot hienot 5 syntyi, 1 tosin oli rusina joten päästin paremmille porkkanamaille samantien.\nKohta katselen sukupuolia, niin ja kaikki on tietenkin luonnonharmaita. :)\nHileen vauveleissa pojat on punasilmäisia ja tytöt ruskeasilmäisiä.\nToinen poju on ilm. lutino shadow mutta värit menny sekaisin joten lemmikkitasoinen, sitten on lutino se on todella kauniin värinen harmi että poika.\nTytöistä toinen on punavahvisteinen luonnonharmaa eli lemmikkitasoinen ja toinen joko luonnonkeltainen taikka keltapunainen, joka näillä näkymin jää sitten kotiin kasvamaan. :)\nTänään on sitten Turun kisat ja huomen Puotilan. :)\n: Bea, Hile, Jebo, Lanja, Navi\nPoikasia ja kisailua\nHile sai 24.7, 4 poikasta päivällä 1 pikkuinen oli vielä syntynyt yöllä vessalaatikkoon se oli ikäväks menehtynyt luulin ensin et pesästä joku oli lähtenyt nisän mukana.\nPesästä löytyy 4 eriväriä 1 on ainakin luonnonharmaa muista en mene sanomaan mutta luonnonkeltainen, keltapunainen ja sit semmonen härö hopeaselkäinen poikanen joka ei ole lutino shadow näitten silmien avautumista odottelenkin et sit se selviikin. :D\nNiin ja 2 tyttöä ja 2 poikaa siis pesästä löytyy. :)\nNavi tuossa viime yönä teki pesän valmiiks oljista pesäkoppiin sil on reilu viikko viel aikaa, mut onhan niit jo odoteltukkin se on Navin viimeinen poikue sitten alkaa ansaittu mummoloma. :)\nSitten tättädää mihin muuhunkaan kuin estekisoihin!\nEka Turun 28.7 mukana oli Jebo, Bea, Nemo, Nelli, Nella, Tasse ja Lanja.\nTasse helppo mutka 2vp, hienosti poitsul meni jo toiset kisat vaikka välillä oltiin niin nenä kiinni nurmikossa että poitsun ajatukset herpaantui väliillä totaallisesti. :D\nNella hyppi helppo mutkaa 2vp kyllä otti nuppiin... kv suoraa sit 5vp, mut olihan se vaikeampikin kuin normaalisti.\nNelli kv suoraa 4vp tais mennä, hienosti ainakin yritti.\nNemo kv suoraa 2vp sijottui 2.... Kyll likka oli pienestään ylpeä. :p\nBea sitten vaikeeta suoraa typerästi 2vp...\nJebo vaikeaa suoraa 3vp...\nLanjan eka eliitti meni 6vp, hienosti yritti. :)\nSitten Parola 29.7 mukana Jebo, Bea ja Nemo.\nNemo kv mutkaa 0vp sijoitus EKA(!), oltiin kaverin kanssa "hiukan" hämillämme tuo kani jota ollaan AINA sanottu turhaakkeeksi niin meni ja voitti luokan. x)\nJebo vaikea suoraa 0vp sijoitus myös 1, hienon hieno täydellinen poitsu!\nJebo sai kiksejä radalla Hanna olikin "mikä tota kania vaivaa?" :D Eihä sille mitään voi jos joku tykkää niin paljon tuosta hommasta että saa kiksejä, se on vaan minusta ihanaa katseltavaa ei Bea tai ketään tuollaisia saa niinkuin Jebo. :)\nBea sitten meni vaikean suora 1vp sijoitus 3, mun hieno Bea mamma! :)\nSeuraavat kisat on sitten Muhniemessä. :)\n: Bea, Hile, Jebo, Lanja, Nella, Nelli, Nemo, Tasse


Small Business Administration suosi Laina yritykset Pr - Eurovision Song Contest, The Edition Contest***\nSmall Business Administration suosi Laina yritykset Pr\nWysłany: Sob 9:32, 08 Lut 2014 Temat postu: Small Business Administration suosi Laina yritykset Pr\nMikäli olet uskomattoman levoton johtuvat oma taloudellinen tilanne , on tärkeää säädös joka tarjota apua laittaa ongelmiin koskien sinua. Useita : Tutkimus sopimuksen yksityiskohdat. Tämä on todella hyvä uutinen ja yksilöitä , koska tuo silmä maksut siitä, että pienempi keinona kiinnitä potentiaalisia asiakkaita . Siksi on parasta Valitse halpa Nopea henkilökohtaiset lainat miten se voi tavata kaikki vaatii helposti . Tärkeimmät edut käyttäminen muiden ihmisten Tuotot [url="http://pikavippiluottotiedottomal101le.webs.com"]pikalainat netistä[/url] Kanssa opas ja tarvitsemme lainajärjestelyyn saatat hankkivat rahoitus paikalla välillä 100-1500, to short ratkaisu ajanjakso 14-31 lyhyt aika. Olemme olleet Afrikkalainen Siksi me ollut tuotetun tämän artikkelin vastaan ?? tahtomme.\npaljon perinteiset kiinnitykset tahtoa vain rahoitus 80% ja house myyntihinnan . Siirry useita suuret auto myyjien 7 päivää kunnes 30 päivää päättyy . On todella maksusitoumukset vakava määriä vaihtoehto tällä hetkellä rahoittaa näiden turvasatama tavaransa . Yhteensä valtuutettu on pankkilaina asti palkkapäivä etukäteen vaihtelee 100 - 1200 jossa on käteissuorituksen name 7 -31 kertaa [url="kaikkipikavipit.wordpress.com"]kaikki pikavippi sivustot[/url] varat kun haluat niitä. Yleensä palkkapäivä käteisellä lainat ovat Dollari 1000 tai pienempi määrä . Getting hyvä luotto-pisteet olisi yleensä boost todennäköisyys saamisessa luotonanto tuotteita. Nopea faxless käteisennakkoa auttaa hyödyntää luotonanto tuotteita ripeästi kanssa helppous ja mukavuutta .\nKaikki he eivät tiedä, on se, että alle keskiarvon luotto keinot ei asuntolaina . Paljon ihmiset todennäköisesti kuljettamaan palkkapäivä käteistä että kansi mitään Buck 250 Bucks 1000. pidemmän ehdot noin monta vuotta .\nMelko korkea mahdollisuus henkilökohtaiset lainat löytyy klo korkeat korot koska ominaisuudet Näiden lainat on luottokortilla . Erityiset luotto pisteet tiedostot kuin niitä ovat- laiminlyönnit , viivästyskorot , kulkee ylös ja säännöllinen erässä , foreclosures , jättämällä ja takaisinmaksut , CCJs ja luku 7 . Pikemminkin sitten valmis ellet loppuu tuloja ja splurging apps instant päätökseen kortit tai nopea luotonanto vaihtoehtoja on viime hetkeen , hyödyntää meidän tärkein kaikki 5 ehdotuksia Joulu kustannusten hallinta ja nauttia Loma murehtimatta pelko ja liikaa takaisinmaksuohjelmat näytä uusi vuosi [url="http://lainaahetitilille.weebly.com"]lainaa heti tilille 400[/url] rahoituslaitosten käyttö nykytaide suunnittelu , kuten e - sähköposti ja kutoma , pitää sinulle ajan tasalla liittyvät oman Profiili. Yhdessä , että hän voi toiseen henkilökohtainen laina kanssa suurempi maksu .\nAsiakas joka poistaa koko vakuutus on pulittaa vähintään arvo heidän komissio on kulut koko elinikäinen, mutta voi ainakin varmistamiseksi Sijoitetun pääoman tuotto .


Päiväretki Tukholmasta - Talvinen Norrtälje - Ansku BCN\nIhanaa uutta vuotta, mahtavaa 20-lukua! Me juhlimme vuodenvaihdetta rauhallisesti kotosalla. Muu perhe kävi katsomassa alkuillasta uusimman Star Warsin ja sillä aikaa minä katoin pöytään sushit ja muut herkut ja ihan vaan nautiskelin yksin olosta ja hiljaisuudesta. Jaksoimme kaikki sinnitellä puolille öin Bruce Willis -leffaa (Unbreakable) katsoen ja lautapeliä (Johtolanka, jossa ollaan rosvojahdissa Helsingin niemellä) pelaten, vaikka joulureissun valvomiset ja lahjajännitykset vielä hieman painoivatkin. Nuoriso yritti tehdä all-nighterin, mutta kahden jälkeen taisivat hekin jo nukahtaa. Vuoden ensimmäisenä päivänä kävimme katsomassa, kun satapäinen ihmisjoukko rynni vuoden ensimmäiselle uinnille Barcelonetan rannassa.\nJoulun vietimme Tukholmassa suuren sukulaisjoukon, kolmen sukupolven kanssa. Meillä oli siellä vuokralla iso, kaunis talo, jonne haettiin ihan oikea kuusi. Kävimme joululaulumessussa Suomalaisella kirkolla Gamla Stanissa, lapset saivat paljon lahjoja, söimme ja nukuimme hyvin… Oli tosi kiva joulu, kiitos kaikille asianosaisille!\nTukholma alkaa olla matkakohteena jo tuttu: olemme käyneet siellä viime vuosien aikaan useaan otteeseen. Taitaa olla yksi suosikkikohteitamme ainakin käyntimäärien perusteella! Vaikka Tukholma itsessään on jo tosi kiva, olemme aiemmilla Tukholman reissuilla tehneet päiväretkiä lähiseuduilla. Kohteina on ollut mm. Vaxholm ja muu saaristo, Sigtuna ja Uppsala. Tälläkin kertaa halusimme nähdä myös muuta Ruotsia, ja päiväretken kohteeksi valikoitui meille aiemmin täysin tuntematon Norrtälje. Pyörittelimme useaa vaihtoehtoa retkikohteeksi ja Norrtälje oli oikein hyvä valinta. Ajomatka oli kohtuullinen, alle tunnin suuntaansa, ja pikkukaupunki todella söpö! Siellä oli enemmän luntakin kuin Tukholmassa!\nJoulukuinen sää oli karsinut muita matkailijoita, mutta vaikutti siltä, että kesällä täällä on mukavasti pöhinää. Nytkin näkyi muutama aasialainen reissaaja ottamassa kuvia, muuten oli kovin rauhallista. Turisti-info oli kuitenkin auki ja sieltä kävimme hakemassa vähän vinkkejä, että mitä meidän kannattaa muutaman tunnin tutustumisreissulla tehdä.\nIhan ensimmäiseksi kiipesimme katselemaan maisemia. Parhaimmat näköalat kaupungin yli löytyy Södra Bergen -kukkulalta. Sinne nousee pitkät portaat ja ylhäältä voi katsella paitsi Norrtäljen idyllisiä puutaloja myös kauas merenlahdukkaan, Norrtäljevikenille. Ylhäällä on vanhan vesitornin yhteydessä kylpylä, Norrtälje Badhus, ja bunkkerista/vesitornista lähtee nyt mutkikas, vihreä vesiliukumäki. Kylmänä joulukuun päivänäkin putkesta kuului kolinaa ja riemunkiljahduksia. Kahvila tai ravintolakin ylhäällä oli, mutta meidän käyntimme aikaan se oli kiinni.\nNorrtälje on täynnä toinen toistaan sievempiä, värikkäitä puutaloja. Kaupunki on vähän kuin Porvoo, mutta pikkuisen isompi, tai joku Astrid Lindgrenin satukirja. Kevyt lumikuorrutus ja sopiva parin asteen pakkanen sopivat täydellisesti joululomatunnelmaan. Kävimme jossain sisustus- ja käsityöliikkeissä lämmittelemässä, mutta museot ja muut jätimme väliin.\nKävimmme parantamassa kolottavia kahvihampaita Norrtäljen vanhimmassa kahvilassa. Vuodesta 1912 saakka asiakkaita palvellut Café Hörnan on kodikas, kahvi vahvaa ja pullat hyviä. Ja se on myös suosittu: missään muualla ei näkynyt yhtä paljon ihmisiä kuin täällä.\nKaupungin halkoo Norrtälje-joki, joka paikoin lipuu rauhallisesti siltojen alta, paikoin näyttää pieneltä koskelta. Sorsat värjöttelivät pikkupakkasessa, ja vähän värjöttelimme mekin, kun kävelimme pitkin jokivartta. Joen varrella olisi ollut penkkejä, joilla levähtää, mutta sen verran oli kylmä, että oli parempi vaan pysyä liikkeellä. Nätti kävelyreitti kuitenkin!\nKun joen vartta seurailee merelle päin, tullaan Societetsparken-puistoon. Täälläkin olisi kesällä varmasti enemmän elämää, nyt oli vain mukavan rauhallista. Vuonna 1900 rakennettu laiva S/S Norrtelje on nykyään pysyvästi parkkeerattu rantaan ja nyt siinä toimii pieni ravintola. Vierasvenesatama oli hiljainen, vaikka meri oli vielä aivan sula. Lähellä Norrtäljeä sijaitsee Kapellskärin satama, jonne saapuu laivoja Suomestakin, Naantalista ja Långnäsistä.\nNorrtäljen keskusta on sen verran pieni, että ehdimme sen hyvin kiertää kolmessa-neljässä tunnissa, vaikka kahvillakin istuimme hetken. Saimme turistitoimistosta vinkin, että kymmenen kilometrin päästä Svanbergasta löytyy viikinkikylä Storholmen, johon voi näin talvellakin käydä omatoimisesti tutustumassa. Kävimme siellä nopeasti pyörähtämässä, ja jos varpaat ja sormet eivät olisi olleet niin kohmeessa, olisimme siellä varmaan pidempäänkin jaksaneet tutkia paikkoja ja rakennuksia. Nyt riitti nopea piipahdus, vaikka paikka kiinnostavalta vaikuttikin.\nKiva päiväretki, soma Norrtäljen vanhakaupunki, kauniit maisemat – kannatti käydä!\n2 tammikuun, 2020 2 tammikuun, 2020 Ansku BCNRuotsiRuotsi\nPrevious Post Kalifornian Santa Cruz – Reissun viimeinen\nNext Post Blogimietteitä ja retkikuvia


Neljä konstia vaikuttavampiin palveluihin sotesektorilla - Arvoliitto\nAjankohtaista\tBlogi | 07.06.2021\nNeljä konstia vaikuttavampiin palveluihin sotesektorilla\nMikä neuvoksi, kun käytössä olevat resurssit eivät tahdo riittää, ja menot näyttävät kasvavan vuosi vuodelta? LivingSkills Oy:n Kaisa Nyberg kertoo, kuinka kuntien resursseja voitaisiin käyttää nykyistä paremmin.\nElämme haastavia aikoja, vai mitä? Koronaepidemia on vaikeuttanut julkisen sektorin taloustilannetta entisestään. Palvelujen tarve on kasvanut, kun sairastuminen, menetykset ja eristäytyminen ovat vaikuttaneet kuntalaisten hyvinvointiin.\nMikä siis neuvoksi, kun käytössä olevat resurssit eivät tahdo riittää, ja menot näyttävät kasvavan vuosi vuodelta? Olen omassa työssäni sotesektorin asiantuntijatehtävissä ja digiyrittäjänä huomannut, että tuottamalla ja hankkimalla vaikuttavia palveluja sekä hyödyntämällä digitalisaation mahdollisuuksia pystytään samaan aikaan sekä lisäämään kuntien resursseja että parantamaan palvelun laatua.\nKuulostaa yksinkertaiselta, mutta miten tämä oikein tehdään? Tässä neljä konstia, joista voitaisiin aloittaa:\n1. Hyödynnetään soteasiakkaiden oma kuntoutuspotentiaali\nYhteiskunnallisissa yrityksissä ajatellaan, että paras vaikuttavuus syntyy, kun ihminen itse on oman elämänsä ohjaksissa. Oli kyse sitten ikäihmisestä, joka saa itse päättää omasta arjestaan, psyykkisestä sairaudesta toipuvasta, joka saa itse määritellä omat, itseä motivoivat kuntoutumistavoitteensa, tai lastensuojelun asiakasperheestä, jossa vanhempi saa vanhemmuuden taitovalmennusta itse valitsemiinsa kehityskohteisiin.\nAinoastaan vahvistamalla ihmisten oman elämän sankaruutta saadaan vaikuttavia sotepalveluja. Kukaan meistä ei innostu ulkoapäin asetetuista, itselle vieraista tai vastenmielisistä tavoitteista. Kun tukea tarvitseva saa toimia oman veneensä kipparina ja päättää reitin ja suunnan, niin tuloksia alkaa tulla. Tämä vaatii paradigman muutosta asiantuntijakeskeisestä toimintatavasta tasaveroiseen kumppanuuteen.\nSoteasiakas on oman elämänsä asiantuntija ja työntekijä hänen sparraajansa, joka tuo oman ammattitaitonsa tukisuhteeseen. Toimintakulttuurin muutosta voidaan vahvistaa sellaisilla työtavoilla, joissa tilanteen kartoitus lähtee asiakkaan omasta itsearvioinnista ja yksinkertaisesta kysymyksestä – Mitä muutosta haluan?\nKuulostaako utopialta tai mahdottomalta saavuttaa? Voin perustella väitteeni motivoivan työtavan vaikuttavuudesta. Esimerkkinä voin mainita asiakkaamme Porin kaupungin, joka muutti asumispalveluissaan toimintatapaansa asiakasta motivoivaksi ja toipumisorientaatiolähtöiseksi. Tämän seurauksena saatiin 40 % asiakaskohtaiset säästöt. Toisin sanoen samoilla resursseilla voidaan vastata huomattavasti suuremman asiakasmäärän tarpeisiin. Ja mikä parasta: sekä työntekijöiden että asiakkaiden tyytyväisyys on lisääntynyt.\n2. Tehdään fiksumpia hankintoja\nOlen ollut mukana valmistelemassa julkisia hankintoja ja todennut käytännössä, että laadukkaiden palvelujen hankkiminen on perin haastavaa. Riippumatta siitä, kilpailutetaanko laadulla tai hinnalla, suurimpien terveydenhuolto- ja hoivapalveluyritysten tarjoukset ovat yleensä kärjessä.\nKokemusteni mukaan suuryritykset pystyvät tarjoamaan palveluja jopa sellaiseen hintaan, jolla palvelun tuottaminen käytännössä on mahdotonta. Tämä onkin johtanut pahimmillaan parin vuoden takaisiin surullisiin lehtiotsikoihin ala-arvoisista palveluista. Kun taas yritetään kilpailuttaa laatupisteillä, isot toimijat lupaavat täyttää kaikki laatuvaatimukset, vaikka koko palvelua ei olisi vielä olemassakaan. Tässä kilpailussa pienempien toimijoiden on todella vaikeaa pärjätä.\nEn tarkoita, että suuryritysten tuottamat palvelut olisivat aina huonompia kuin pienten. Itselläni on kokemusta sekä laadukkaista että ei-niin laadukkaista palveluista hyvin eri kokoisen yritysten tuottamina. On kuitenkin hyvä tiedostaa, että pörssiyrityksen ensisijainen tavoite on tuottaa omistajilleen voittoa, kun taas yhteiskunnallisten yritysten ensisijainen tavoite on parantaa yhteistä hyvinvointia, jolloin suurin osa voitosta sijoitetaan yhteiskunnallisen hyvän tuottamiseen.\nMiten siis tehdä fiksumpia hankintoja?\nKäänteisessä kilpailutuksessa (ranskalainen urakka) hankinnalle määritellään maksimihinta ja palveluntuottajat tarjoavat, mitä tuloksia ja minkä tasoisia palveluita he voivat sillä hinnalla tuottaa. Käänteisen kilpailutuksen kautta voidaan löytää uusia innovatiivisia tapoja kuntouttaa ja tarjota asiakaslähtöisiä palveluja. Samalla tuetaan uusia yrittäjiä, luodaan monimuotoisempia palveluja ja tarjotaan liiketoimintamahdollisuuksia useammille toimijoille. Kunnan on toki kannettava vastuunsa laadukkaista palveluista: hintaa asettaessa on huomioitava, että hinnalla on mahdollista tuottaa kelvollista palvelua.\nPuitesopimukset useamman toimijan kanssa mahdollistavat sen, että jokaiselle palvelun tarvitsijalle löytyy juuri hänelle sopiva palvelu.\n3. Seurataan palvelujen vaikuttavuutta\nJulkinen sektori käyttää vuosittain 35 miljardia euroa julkisiin hankintoihin, joista iso osa suuntautuu palveluihin. Tähän asti sote-palveluntuottajien toiminnan vaikuttavuutta on pystytty vertailemaan hyvin heikosti. Kunnissa palveluja on kilpailutettu suoritteiden, ei vaikuttavuuden näkökulmasta.\nHyvin määritellyt vaikutusten hankinnan kannusteet tuottavat parhaan hinta-laatusuhteen ja tehostavat myös verovarojen käyttöä. Jotta vaikuttavuutta voidaan oikeasti mitata, hankinnoissa on kiinnitettävä huomiota tavoitteiden asettamiseen ja edistymisen seurantaan.\nEi myöskään riitä, että mitataan vain mittaamisen vuoksi. Toiminnan tulee olla tavoitteellista myös yksilötasolla. Kun tavoitteet ovat mitattavia ja yksilön omia, niihin myös päästään. Kun yksilökohtaisia tavoitteita arvioidaan, on olennaista seurata muutosta hyvinvoinnissa suhteessa lähtötasoon ja omiin yksilöllisiin tavoitteisiin.\nVaikuttavuutta on mitattava seuraamalla edistymistä suhteessa asiakkaan omiin tavoitteisiin\nKoska asiakasryhmät ovat heterogeenisia, ei ole järkeä käyttää homogeenisia mittareita toiminnan tuloksellisuuden arviointiin. Eri yksiköiden väliset erot voivat olla varsin suuria. Jos esimerkiksi mielenterveyskuntoutumisen ainoana mittarina on asiakkaan siirtyminen kevyemmin tuettuun palveluun, ovat kaksi yksikköä, jossa toisessa on nuoria vasta sairastuneita ihmisiä ja toisessa pitkään sairastaneita, iäkkäitä, myös somaattisesti sairaita ihmisiä, varsin eri asemassa. Kun vaikuttavuutta mitataan seuraamalla yksilöllisten tavoitteiden toteutumista ryhmätasolla, saadaan vertailukelpoista tietoa toiminnan vaikuttavuudesta silloinkin, kun asiakaskunta on heterogeeninen. Kun tähän yhdistetään digitalisaation tuomat mahdollisuudet, saadaan tietoa graafisessa muodossa tiedolla johtamisen tueksi.\n4. Tuetaan vaikuttavuutta digitalisaation avulla\nNäistä tarpeista sai alkunsa Arvoliitossa mukana oleva yritykseni LivingSkills. Haastamme soteammattilaiset muuttamaan omaa toimintatapaansa asiakasta voimauttavaksi ja motivoivaksi. Vahvuuksien näkyväksi tekeminen ja asiakkaan aito osallistaminen onnistuu digitaalisen motivaatiotyökalun avulla. Samalla saadaan vaikuttavuustietoa, jonka avulla kunnat ja tulevat sote-alueet voivat mitata hoivaan, kuntoutukseen ja ennaltaehkäisevään työhön sijoittamiaan panostuksia.\nMarkkinoilla on runsaasti muitakin toinen toistaan innovatiivisempia digitaalisia palveluja, mutta niiden hyödyntäminen on vielä vähäistä. Yksi syy tähän lienee se, että jokaisen sovelluksen erikseen kilpailuttaminen koetaan työläänä.\nDigitaalisten palvelujen yhteishankinnat säästävät aikaa ja vaivaa\nTämänkin voi tehdä fiksummin. Myös digitaalisia palveluja on mahdollista kilpailuttaa suurempina yhteishankintoina. Myös niitä voidaan hankkia puitesopimuksella. Tilaaja voi tehdä puitesopimuksen vaikka kaikkien tarjoajien kanssa (jolloin ei yleensä pelkoa markkinaoikeudesta) tai määritellä monenko palveluntarjoajan kanssa tekee sopimuksen. Puitesopimushan ei velvoita ostamaan mitään, mutta mahdollistaa ostamisen, jolloin tilaaja saa hankittua mitä haluaa ilman erillisiä kilpailutuksia.\nMyös tässä voidaan hyödyntää käänteistä kilpailutusta. Jos halutaan tehdä useita pienehköjä hankintoja eri palveluntuottajilta, hankinnan voisi tehdä esimerkiksi siten, että järjestetään käänteisnen kilpailutus, missä määritellään enimmäissumma, jolla ostetaan kultakin palveluntuottajalta. Palveluntuottajat määrittelevät silloin, mitä tällä rahalla heiltä saa. Kilpailutuksessa voidaan myös määritellä minimivaatimukset (esim. kelpoisuusvaatimukset, tietosuojan toteutuminen ym.) sekä paremmuusjärjestyskriteeristö, joka perustuu esimerkiksi kunkin palvelun soveltuvuuteen, käytettävyyteen ja monikäyttöisyyteen kunnan palveluissa. Osana hankintaa voisi olla myös pitchaustilaisuus, jossa palveluntuottajat esittelevät tuotteitaan.


19.11.2020 2020-11-19 13:04:00 JaME Kirjoittaja: Adolfiina Copyeditor: Anu\nKameleonttimainen visual kei -yhtye on vuoden aikana kokenut jännittäviä muodonmuutoksia.\nScarlet Valsella on ollut kiireinen vuosi. Yhtye on kiertänyt Japania niin ahkerasti kuin se nykyisissä olosuhteissa on mahdollista, minkä lisäksi heiltä on tullut kokonaista kolme uutta sinkkua. Kiehtovan lisämausteensa tähän julkaisusarjaan tuo, ettei kyseessä olekaan vain kolme toisistaan erillistä julkaisua, vaan sinkkukolmikon taustalla on ainakin jonkinlainen temaattinen draaman kaari.\nVuoden ensimmäinen Scarlet Valse -julkaisu oli huhtikuussa julkaistu sinkku Inferno. Yhtye kertoo tällä sinkulla kokeneensa muodonmuutoksen. Loppuvuoden 2019 Heaven-sinkun enkelitematiikasta oltiin käännytty kohti pimeyden demonisia voimia. Tämä onkin selkeästi havaittavissa sinkun synkästä kansitaiteesta ja yhtyekuvasta, jossa mustat siivet liehuvat ja keinonahka kiiltelee ylimielisesti. Koska yksi yhtyeen sanoitusten kantavia teemoja on kuitenkin voiman ja rohkeuden valaminen kuulijoihin, oli toki arvattavissa, että vierailu pimeydessä oli lähinnä turistimatka eikä mikään todellinen sielujen myynti -operaatio. Kesäkuussa julkaistulla ONE-sinkulla Scarlet Valse palasikin tyylikkäästi kauluspaidoissa ja mustissa puvuntakeissa. Kevyesti hymyillen he kaarsivat lannistavan koronakesän keskelle tuomaan annoksen musiikin piristävää voimaa.\nYllättävät käänteet eivät suinkaan loppuneet vuoden käännyttyä kohti syksyä. Lokakuussa Scarlet Valse esitti Katharsis-nimisellä keikalla kaksi uutta, sankarillista urheutta hehkuvaa kappaletta upouusissa valkoisissa puvuissa. Yhtyeen puhdistautuminen Infernon pimeydestä oli näin saapunut päätökseensä Valkyrie-sinkun myötä. Uusi yhtyekuvakin suorastaan hehkuu aatelista kirkkautta. Näin metkojen ulkomusiikillisten ailahtelujen taustaa vasten olisi suorastaan rikollista olla arvioimatta myös yhtyeen musiikillisen laadun ilmentymiä matkan varrelta. Eipä siis muuta kuin otettakoon rohkea askel Scarlet Valsen vuoristoratamaisen julkaisuvuoden matkaan!\nInferno lähtee käyntiin ärhäkkäällä nimiraidalla, josta heti ensimmäisenä pistää korvaan poikkeuksellisen karu soundimaailma. Raskaasti jyystävät metalcore-riffit, ilkeästi surisevat kitarat ja diskanttisesti nakuttavat rummut riipivät korvia kuin kadotukseen tuomittujen kurjat huudot. Omalla tavallaan soppaa sekoittavat barokkiset syntikat, jotka kuorruttavat ylenpalttisen äänimaailman röyhelöisellä mahtipontisuudella. Sävellyksellisestikin kappale on sanalla sanoen sangen infernaalinen. Rytmikkäät yhden nuotin junttariffit vuorottelevat hillittömän black metal -sahauksen ja jylhien voimametallikertsien kanssa. Tykitys on niin armotonta, ettei mukana voi oikein kuin moshata ja virnuilla paholaismaisesti.\nNimiraidan rinnalla Cruelty Lovers jää auttamatta väliinputoajan rooliin, vaikkei sekään missään nimessä kehno kappale ole. Kappaleen melodisempi ote ei tässä tapauksessa ole niin mieleenpainuva kuin voisi toivoa. Kireä tempo estää kuitenkin menoa täysin väljähtämästä. Sinkun päätösraita falldown palaa onneksi nimiraidan kaoottisiin tunnelmiin. Eritoten kitarasoundin ylitsevuotavan väkivaltaiset säröt nousevat kappaleessa hyvin esiin. Koukuttavasti nykivästä pääriffistä saa hädin tuskin selvää, mutta paholaismainen särömuuri tekee silti voimakkaan vaikutuksen. Tämäkin kappale sisältää melodisen, ”sinfonisen metallin” ikituttuja skaaloja turvallisesti kierrättävän kertosäkeen. Kuluneisuudestaan huolimatta se istuu kuitenkin oikein mukavasti kiihkeätunnelmaisen riffiteutaroinnin sekaan.\nKokonaisuutena Infernosta jää erittäin myönteinen vaikutelma. Yhtye toki hyödyntää melkoisesti metallin eri alalajien kliseitä, mutta tekee sen kuitenkin raikkaalla tavalla ja mukaansatempaavalla energialla.\nSitten kuljetaankin jo kesään ja ONE-sinkkuun. Nimiraidan tiesi oikeastaan jo lehdistötiedotteen perusteella voimaballadiksi, mutta silti kontrasti pimeyden voimia syleilleeseen Infernoon onnistuu sinkkua kuunnellessa hieman järkyttämään. Kappale on sävellykseltään ja sovitukseltaan lähes täydellisen kulahtanut rokkiballadi. Ainoana mielenkiintoisena ratkaisuna voi pitää kitarasäröä, joka on poikkeuksellisen väkivaltainen näinkin leppoisaan biisiin. Muuten kappale ei herätä sanottavammin tunteita. Esiin nouseekin tällä kertaa laulaja Kakerun komea ääni, joka aikaisemman sinkun tulimeressä ei onnistunut kunnolla herättämään huomiota. Sinkun ”b-puoli” L on sekin sävellyksenä melko ennalta-arvattava, pirteä hevipoppirallatus. Hiekkapaperinkarheat kitarat ja syntikoiden voimakas läsnäolo tuovat tosin kappaleeseen omaperäistä särmää. Täytyy kuitenkin myöntää, että tällaisen sävellyksen yhteydessä väkivaltainen soundimaailma ehkä enemmänkin vieraannuttaa kuin viehättää.\nVuoden kolmannen sinkun, Valkyrien, nimiraita käynnistyy dramaattisella jousipullistelulla. Kappale on täydellinen oppikirjaesimerkki sinfonisesta voimametallista. Scarlet Valse osoittaa taitavansa tyylilajin vakuuttavasti tuomatta siihen kuitenkaan oikeastaan mitään uutta. Vauhdikas laukkakomppi ja tuplakitarasoolot tempaavat toki aina mukaansa eikä niissä kai juuri sen takia paljon uudistamisen varaa olekaan. B-puoli Lilly-master osoittaa kuitenkin, että pieni irrottelu on huomattavasti kaavojen toistelua mieleenpainuvampaa. Kappaleen hieno tuplakitarariffi esimerkiksi iskee aivan eri tavalla kuin ikiaikaisten sointukulkujen uskollinen kierrättäminen. Lisäksi kitaroista karsittu säkeistö ja vallan viehättävä pianoväliosa luovat mukavaa monimuotoisuutta kappaleeseen. Kitarasoolot on tässäkin kappaleessa toteutettu taidolla ja tyylillä.\nOn mielenkiintoista huomata, että musiikillisesti Scarlet Valsen seikkailut halki pimeyden ja valon eivät ehkä ole aivan yhtä monimuotoisia kuin yhtyekuvien perusteella voisi olettaa. Eritoten yhtyeen tavaramerkkisoundi tuntuu seuraavan mukana kaikilla kolmesta sinkusta. Myös melodinen tyyli ja metallinen ote balladityyppiseen ONEenkin muistuttaa siitä, että kaiken takana puuhaa yksi yhtye vakiintuneine tyyleineen. Sinkkukolmikon ehdottomaksi huipuksi paljastuu Inferno, jolla yhtye kuulostaa kaikkein omaperäisimmältä. Hieno äärimetallisekoitus ja raivotautinen vimma eivät valitettavasti välity niin hyvin ONElta ja Valkyrielta, jotka kummatkin edustavat musiikillisesti kaavamaisempaa lähestymistapaa. Irtiottojen puutteesta huolimatta ovat kaksi jälkimmäistäkin kuitenkin tunnistetavissa Scarlet Valsen teoksiksi. Niillä osoitetaan, että taitava yhtye saa toki vähän kuluneemmatkin biisirakenteet kuulostamaan ainakin jossain määrin raikkailta ja innostuneilta.\nScarlet Valse -osio Starwave Recordsin verkkokaupassa\nSingle CD 2020-06-29 2020-06-29\nSingle CD 2020-10-15 2020-10-15\nSingle CD 2020-04-15 2020-04-15\nScarlet Valse - Valkyrie\nScarlet Valse - ONE


Maastopyörä, lihapullat ja villasukkapäivät - näitä et ehkä tiennyt - Talosanomat\nMaastopyörä, lihapullat ja villasukkapäivät – näitä et ehkä tiennyt\nBlogeissa on viime aikoina kiertänyt hauska kolme asiaa-postaus, johon ajattelin Valkoisen Harmajan Suvin innoittamana itsekin tarttua. Itse lueskelen bloggaajista enemmän kuin mielellään pieniä kurkistuksia arkeen ja napin alle, joten tässä tulevat omani!\nLeipomisesta – Toisille rentouttavaa on juosta mäkivetoja, minulle leipoa. Ja kyllä – näkyy vyötäröllä.\nPyöräilystä – Olen haaveillut uudesta polkupyörästä jo pari vuotta ja ollut monen monta kertaa jo ostamassa sitä. Aina on kuitenkin tullut jotakin tärkeämpää. Nyt haaveilen maastopyörästä veljeni ja hänen vaimonsa innoittamana, tosin minulle maastoksi riittäisi alkuun pelkkä soratie! 🙂\nKahvista – Elämä ilman kahvia, minulle ei sellaista olekaan. Kahvi käy lattena, cappuccinona tai suoraan pannusta, mutta kuumaa sen pitää olla.\nTökeröistä kommenteista – jaksan ihmetellä ihmisiä, jotka puhuvat tahallaan kurjasti ja ilkeästi, tai vihjailevat asioista negatiiviseen sävyyn. Miksi, oi miksi? Kyllä kurjiakin asioita on pakko sanoa ja hoitaa, mutta millä tavalla?\nVertailusta – Ja sorrun tähän itsekin, mutta se on NIIN turhaa ja rasittavaa. On kyse sitten vaatteista, kodista, lapsista tai mistä ikinä. Meillä on niin ihanat erilaiset elämät, ettei niitä pitäisi altistaa vertailulle.\nKiireestä – Kiireen tekee usein itse, mutta siitä huolimatta inhoan koko sanaa.\nMaalasin porrasaukkoa raksalla.\nKävin sunnuntaikävelyllä metsässä lasten kanssa.\nTein lihapullia, jotka upposivat ennätysvauhdilla nälkäisiin suihin.\nLaittaa (ihan hyvää) ruokaa\nHelliä ja hoivata\nPitkän matkan uintia – Olen useamman kerran harkinnut aikuisten uimakoulua.\n3 asiaa jotka haluaisin oppia\nLisää spontaaniutta ja kepeyttä – tuppaan varmistelemaan asioita ja minulla on aina varasuunnitelma tai kaksi hihasta vetäistäväksi.\nSuunnitelmallisuutta ruokakauppareissuihin – Tässä sitä spontaaniutta riittää sitten turhankin hyvin. Kuulun niihin, jotka vierailevat kaupassa noin 7 kertaa viikossa. Hyvällä suunnittelulla kertoja voisi vähentää puoleen.\nVielä paremmaksi ruuanlaittajaksi – Olen ruuanlaittajana aika turvallisuushakuinen, mutta unelmissani kokkaan perheelle ja ystäville pitkän kaavan kautta herkullisia uusia makuelämyksiä..\nOstaa lapsille talvivaatteet (äkkiä!)\nVarata lomamatka koko perheelle – Mieluiten jonnekin kauas, mutta Kouvolakin käy, kunhan agendalla on vain aikaa, yhdessäoloa ja hyvää jonkun muun laittamaa ruokaa.\nLiian pitkäksi venyvä hoida heti-lista\nUni, nukun liian vähän ja se stressaa.\nPyykkivuori, joka kasvaa kohta jo itseäni korkeammaksi\nVillasukkapäivät, kun kalenterissa on nolla merkintää\nYstävät – Mikään ei voita hyvää keskustelua rakkaan ystävän kanssa\n3 asiaa, jotka puen mielelläni päälleni\n3 asiaa, jotka haluasin hankkia\nValaisimen uuden kodin olohuoneeseen\nUuteen kotiin muuttamisesta\nToisinaan hurjalta tuntuvaa maailmantilannetta\nSitä, että jollekin läheiselle sattuisi jotakin\n3 asiaa joiden toivon tapahtuvan lähitulevaisuudessa\nAikaa levätä pois raksaväsymystä\nAikaa ystäville – Mieluusti kokonainen viikonloppu\nSiinäpä niitä, kiva jos jaksoit lukea loppuun saakka. Vinkkaa ihmeessä jos teet/olet tehnyt tämän postauksen omassa blogissasi! Syyslomat pyörivät parhaillaan, omamme on tosin jo ohi. Loma sujui pitkälti rakentamisen parissa, sitä oikeaa irtiottoa arjesta jäin kyllä kaipaamaan, mutta kaikki ajallaan.\nIhanaa viikkoa sinulle, olet sitten lomalla tai töissä!\nHartiapankkirakentajan tärkeät…Hartiapankkira…Uusi piikikäs ystäväUusi piikikäs…\n24.10.2016 at 14.33 • Reply\nNäitä on niin mukava lukea 🙂 Mie bongasin tämän Muoti Mielessä Annen blogista ja työn alla on. Käyhän kurkkaamassa lähipäivinä.\nMeissä on muuten monta yhtäläisyyttä… Kivaa viikkoa <3\n2.11.2016 at 9.02\nOlen ajatellut blogisi perusteella samaa, meissä on monta yhtäläisyyttä! <3\n24.10.2016 at 20.43 • Reply\nKiitos vinkistä, vastailin itsekin noihin kysymyksiin blogissani. 🙂\n2.11.2016 at 9.01\nKävinkin lukemassa postauksesi, nämä ovat kyllä kivoja! 🙂\n24.10.2016 at 20.46 • Reply\nKiinnostavia, hienoja yksityiskohtia sinusta. Olipa kiva lukea.\nKaunis kiitos! 🙂\nMuuttuva Kotini Päivi S\n24.10.2016 at 22.11 • Reply\nOlipa kiva lukea sinunkin postaus. Tein tämän sopivasti kun blogini täytti tasan 2 vuotta 19.10 päivä. Nämä on minusta kivoja postauksia, tutustuu samalla paremmin kirjoittajaan vaikkei ole koskaan edes kasvotusten nähnyt. Käyhän kurkkaan päivitys Synkkäri hulinaa ja kolme asiaa 🙂\nKävin lukemassa postauksesi, tykkän tämäntyyppisistä kyllä kovasti! 🙂\n26.10.2016 at 0.21 • Reply\n”Tökeröistä kommenteista – jaksan ihmetellä ihmisiä, jotka puhuvat tahallaan kurjasti ja ilkeästi, tai vihjailevat asioista negatiiviseen sävyyn. Miksi, oi miksi? Kyllä kurjiakin asioita on pakko sanoa ja hoitaa, mutta millä tavalla? ”\nSiis tämä! Olen miettinyt tätä viimeisen viikon aikana todella paljon. Monenlaisia ajatuksia on mielessä asian tiimoilta. Mm. miksi tieten tahtoen pitää netissä muiden ihmisten IG kuviin tai facessa käydä kommentoimassa jotain todella ikävää? Lisäksi seuraan vähän skeptisenä keskustelua miten tarjoillaan ratkaisuja koulukiusaamisen lopettamiseksi ja syyllistetään opettajia, kun samaan aikaan ihmiset jotka puhisevat kiusaamisesta kohta seuraavassa keskustelussa kiusaavat netissä itse. Ilkeilevät, pilkkaavat ja arvostelevat. Huooh.. 🙁\n2.11.2016 at 8.57\nOlen kyllä hyvin samaa mieltä, etenkin somessa tapahtuva kommentointi jaksaa ihmetyttää. Miten me aikuiset ihmiset unohdamme usein kaikki käytöstavat ja kuitenkin edellytämme niitä omilta lapsiltamme. Kiusaaminen tai hyökkäys somessa jotakin kohti ei tunnu yhtään vähemmän kurjalta, päinvastoin. Toivon todella, että tämä taaperosta asti somemaailmaan kasvanut sukupolvi hoitaisi homman meitä fiksummin!\n27.10.2016 at 20.31 • Reply\nOi, jospa saisin olla tuon viimeisen kohdan ystävä. 😉\n2.11.2016 at 8.55\n28.10.2016 at 13.12 • Reply\nTämä oli hauska postaus! Monia yhteisiä juttuja löysin ja tämä sai minutkin kirjoittamaan oman versioni, joka tosin vielä vähän työnalla, koska elämä 😉\nIhanaa, nämä on mun mielestä niin mielenkiintoisia postauksia! Ja ymmärrän, koska elämä täälläkin aika usein 😀\n31.10.2016 at 17.07 • Reply\n2.11.2016 at 8.54\nNo sata sydäntä <3\nLeave a Reply to Idis & Interiööri • Peruuta vastaus


aida impact – STYLE PLAZA\nHavahduin vasta nyt viikonloppuna siihen, että jouluaatto on jo alle kahden viikon päästä! Lahjat on onneksi hankittu hyvissä ajoin, vaikka muutama juttu pitää vielä noutaa postista/myymälöistä, mutta voiton puolella ollaan. Meillä on täällä kaupungissa vain pieni kuusi valoineen, mutta vietämme joulua vanhempieni luona ja sinne käyn aina valitsemassa luonnonkuusen. Ei ole sen tuoksua voittanutta! Käyn tosiaan aina samalla kuusimyyjällä enkä pysy laskuissa enää mukana, mutta kohta varmaan kymmenes vuosi kun ostamme kuusen häneltä. Täytyykin tänä vuonna viedä hänelle joku pieni joululahja, kun olen aina saanut niin hyvää palvelua!\nVaikka koronatatilanne on taas huolestuttava ja nyt kaikkia turhia kontakteja on vältettävä, niin pakko myöntää, että olen käynyt (maskin kanssa tietenkin) muutamissa kivijalkamyymälöissä ihan sen takia, että haluan tukea heitä nyt joulumyynnin aikana. Ajattelinkin vinkata tähän muutamia (Helsingin) kivijalkamyymälöitä joista löytyy vielä “viime hetken” joululahjat!\nx Samujin kivijalkamyymälä Mikonkadulla on ihana ja sieltä löytää tyylitietoiselle kauniita ja kestäviä tuotteita. Hemmottelin itseäni heidän klassikkopipollaan ja se onkin hyvä lahjaidea pukinkonttiin!\nx Gauharin kivijalasta Punavuorenkadulta löytyy lahjat koko perheelle. Ihania vaatteita, asusteita ja tuotteita kotiin. Jos on aikaa vain yhdelle pysähdykselle, niin käy täällä!\nx Kankurin Tupa ja Bjarmia – en yleensä käy matkamuistomyymälöissä, mutta tällä kertaa kävin näissä kahdessa ja löysin mukaani kotimaisia tuotteita. Kankurin Tupa-myymälässä on nyt muuten kaikki tuotteet -30% ja sieltä löytyy vaikka mitä ihan laidasta laitaan. Itse ostin sieltä esim. ihanan mohairhuovan kotiin ja Bjarmiasta löysin poronnahkaisen hiusdonitsin. Nyt kun turisteja ei keskustassa ole, niin suosittelen tukemaan näitä yrityksiä! Esim. Bjarmiasta löytyi ihania herkkuja ja ne ovat aina hyvä lahjaidea – etenkin sellaiselle jolta löytyy jo kaikkea.\nx Anni Ruuthin ja Aida Impactin studiomyymälä Pursimiehenkadulla on pieni paratiisi. Annin ihanat joutsenpannat ja Aida Impactin helmikorut ovat varmasti monen lahjasaajan mieleen! Myös näiden nuorten suomalaisten suunnittelijoiden tukeminen on tärkeää, jos haluamme tulevaisuudessakin nauttia heidän tuotteistaan.\nx The Ateljé vaatelainaamo löytyy Laivurinkadulta ja konsepti on kerrassaan nerokas. Tyylillä valikoituja vaatteita, joita pystyy lainaamaan arjen ja juhlan tilanteisiin! Heidän lahjakortti on erinomainen idea sellaiselle henkilölle, joka ei tarvitse/halua enää mitään uutta kaappiinsa.\nx Guardian of the Ocean. Tällä korumerkillä ei ole omaa kivijalkaa (tietääkseni), mutta verkkokaupasta ehtii vielä tehdä tilauksen. Näiden mielettömän kauniiden korujen takana on hieno missio ja jokaisesta myydystä tuotteesta lahjoitetaan Itämeren ja muiden merien suojeluun. Lisätietoja voitte lukea täältä!\nx Zarro Store Fredalla. Kaupungin ihanin sisustusliike, josta löytyy täydellisiä lahjoja kotiin niin läheisille kuin itselleenkin!\nx Théhuone Eerikinkadulla on suosikkiteekauppani. Jos lähipiiristä löytyy teenjuojia niin he varmasti arvostaisivat pakettia täältä! Valikoima on laaja ja palvelu hyvää. Tilauksen voi myös tehdä verkkokaupan kautta ja noutaa sen myymälästä, niin ei tarvitse jonotella.\nx Zicco Fredalla ja Tingeling Yrjönkadulla. Näistä lelukaupoista löydät lapsille vaikka mitä ihanaa ja samalla tuet kotimaisia pienyrittäjiä! Molemmista löytyy laadukkaita leluja kaikenikäisille lapsille.\nx Lokalin joulumyymälä Aleksilla. Tämä joulumyymälä on jo itsessään nähtävyys! Valikoimasta löytyy aivan ihania kotimaisia juttuja niin muodista sisustukseen kuin ruokaankin. Ehdottomasti vierailun arvoinen paikka! Jos vain mahdollista niin suosittelen vierailemaan täällä arkena heti klo.9.30 jälkeen. Ainakin vielä viime viikolla me olimme lähestulkoon ainoat, joten turvavälit oli helppo pitää. Täältä omat suosikkini olivat Nakuna Helsingin tuoksut ja Keski-Pompun upeat korut. Lokalin verkkosivuilta voi myös tehdä tilauksia ja nähdä myymälän valikoiman!\nx Beam Store Erottajalla on täynnä tyylillä valittuja vaatteita ja asusteita eri merkeiltä. Täältä löydät ne täydelliset farkut ja myymälästä saa aina loistavaa palvelua! Omat suosikkini ovat Totemen farkut ja Beamista löytyy melkein kaikki mallit kyseiseltä merkiltä. Lahjakortti tänne on mahtava lahjaidea muodista kiinnostuneelle! Myös Urban A Fredalla on ihana.\nx Lahjakortti lempiravintolaasi. En edes uskalla ajatella kuinka tiukka paikka tämä vuosi on ollut ravintolayrittäjille. Etenkin tämä loppuvuosi, kun yritykset ovat peruneet pikkujouluja, on varmasti ollut katastrofaalinen isku monelle ravintolalle. Mikä olisikaan siis parempi lahjaidea kuin lahjakortti lempiravintolaasi. Näin tuet paikallisia yrittäjiä ja varmistat, että voit vielä tulevaisuudessakin nauttia heidän annoksistaan! Itse haaveilen siitä, että pääsisin taas pian lempiravintolaani BasBasiin.\nTässä siis listattuna muutama pysähdyksen arvoinen liike, jos etsitte vielä lahjoja ja haluatte tukea kotimaisia pienyrittäjiä. Listaa voisi toki jatkaa vielä vaikka kuinka, mutta toivottavasti näistä vinkeistä on hyötyä teille pääkaupunkiseudulla asuville!


"Putin-rekisterijutun" viimeinenkin syyte nurin hovissa | Yle Uutiset | yle.fi\n28.2.2017 klo 10.56\nHelsingin hovioikeus ei muuta käräjäoikeuden Putin-rekisterijutun tuomiota.Derrick Frilund / Yle\nHelsingin hovioikeus ei muuta käräjäoikeuden Putin-rekisterijutun tuomiota.\nHelsingin käräjäoikeus hylkäsi kaikki syytteet vuosi sitten. Kolmea poliisipäällystöön kuuluvaa henkilöä syytettiin salaisen epäiltyjen rekisterin (Epri) sisällön valvomisen laiminlyömisestä. Syytetyt kiistivät rikokset.\nApulaisvaltakunnansyyttäjä Jorma Kalske haki muutosta käräjäoikeuden tuomioon yhden syytetyn osalta.\nHovioikeudessa syytettynä oli enää Poliisihallituksen rekisterinpitopäällikkönä toiminut virkamies. Häntä syytettiin tuottamuksellisesta virkavelvollisuuden rikkomisesta. Kalske katsoi tuolloin, että on tärkeää saada ylioikeuden ratkaisu rekisterinpitäjän vastuun sisällöstä ja ulottuvuudesta.\nHovioikeuden mukaan virkamies ei ollut syyllistynyt rikokseen. Hovioikeus katsoi, että rekisterinpitopäällikkö ei saanut tietoonsa mitään sellaista Epriin liittyvää puutetta tai muuta epäkohtaa, joka olisi edellyttänyt häneltä toimenpiteitä.\nKun virkamies otti tehtävänsä vastaan, rekisterinpitäjän tehtäviä delegoinut sääntely ei ollut vielä voimassa ja rekisterinpitopäällikön Epriin liittyvä tehtävä oli lähinnä tietosuojavaltuutetun yhteydenottoihin vastaaminen.\nMyöhemmin voimaan tulleessa sääntelyssä on vasta määritelty rekisterinpitopäällikön tehtäviä. Hovioikeuden mukaan sääntely oli osin epätäsmällistä ja osin myös päällekkäistä muun muassa suhteessa laillisuusvalvontaan poliisihallinnossa.\nPoliisin salaisesta epäiltyjen rekisteristä nousi kohu keväällä 2013. MTV:n uutiset paljasti, että rekisteristä löytyy myös Venäjän presidentin Vladimir Putinin nimi. Putinin nimi poistettiin rekisteristä, kun tieto merkinnästä tuli julkisuuteen. Syytä sille, kuinka Putinin nimi päätyi rekisteriin ei ole kerrottu.\nhovioikeudetpoliisiKotimaaApulaisvaltakunnansyyttäjäJorma KalskevirkamiehettuomioistuimetVladimir PutinkäräjäoikeudetTietosuojavaltuutetun toimisto


VIERASKIRJA - www.jaikal.se\nKiva että olet löytänyt tänne kotisivulleni. Toivon että olet lukenut kirjoituksiani ja saanut niiden kautta hengellistä hyvää. Anna palautetta! Olisi kiva kuulla miten olet kokenut tämän sivuston ja sen sisällön. Otan vastaan myös negatiivista palautetta. Asialliset negatiiviset palautteet saavat jäädä sivustolle. Pidätän kuitenkin itselläni oikeuden poistaa asiattomaksi katsomani palautteen. En jätä kirjoituksia joista uskon koituvan pahaa mieltä jollekin lukijalle. Kirjoita siis asiallisesti mikäli sinulla on moitetta, niin se saa jäädä. Jos olet aikaisemmin kirjoittanut viestin ja tahdot sen poistettavan, ilmoita siitä tässä niin poistan. En ehkä ota sinuun yhteyttä. Se ei kuitenkaan johdu siitä, että en välittäisi sinusta. Muistan rukouksissani palautteen antajia. Olen joskus polttanut näppini ollessani liian luottavainen. Siksi olen päättänyt, etten ota yhteyttä ihmisiin, jotka pyrkivät saamaan minuun yhteyden netin kautta. Niin älä loukkaannu etten vastaa sinulle. En kirjoita toisillekaan yhteyden ottajille.\nSkrivet av Jari VIrtanen, den 23. aug, 2017\nMahtavaa ja arvokasta luettavaa. Kaikki mitä kirjoitit on niin totta. Eksytysten varoittajat tuntuvat juuri nyt eksyttävän monia. Siunausta sulle veljeni 😀👌\nSkrivet av Markus Välimäki, den 24. feb, 2015\nKiitos! Sinun sivustosi koitui minulle siunaukseksi. Juuri tänään olen kamppaillut entisten syntien tuskissa ja pohtinut että miten voisin olla täysin puhdas ja synnitön Jumalan silmissä.\nJeesuksessa Kristuksessa on anteeksiantamus ja pelastus. Hän osti meidät verellään synnistä vapaaksi.\nTämän olen aina tiennyt mutta syntitaakka painoi liikaa ja nuo asiat unohtuivat taka-alalle.\nKiitos ja Jumalan siunausta sinulle!\nSkrivet av Matti Manninen, den 22. okt, 2014\nSain paljon rohkaisua kirjoituksistasi. Jumala käyttää sinua väkevästi! Siunausta elämääsi!\nSkrivet av Pirjo-Liisa , den 18. mar, 2014\nTodella hienot ja hyvät sivut ja tekstit joita on hyvä lukea. Siunausta ja valoa elämääsi. Saakoon Herra johdattaa edelleenkin kaikessa ja sivujen tekemisessä.\nSkrivet av tuula , den 10. feb, 2013\nHei,ja kiitos mukavista kotisivuista helppoa luettavaa sivustoista ja rauhoittaa mieltä .myös mukavan pianon soitto ensinmäisellä sivuilla tulen useasti käymään sivustolla uskon että päivittäin .kiva kun on nämä koti sivut laitettu ja nyt on rauhallinen olo ehkä löydän vastauksia näiltä sivuilta kun luen / kiitos ja hyvää jatkoa kaikille myös kotisivun laittajalle en muuten olisi löytänyt sivua mutta luin suomi24.fi osoitteen kun jaikal oli laittanut eräälle toiselle kun samoja asioita minäkin puntaroin mutta jumala on aina ollut matkassani vaikka en ole uskovainen mutta sain apua eräältä uskovaiselta ja hän auttoi ja rukoili puolestani kiitos myös hänelle avusta!\nSkrivet av keijo, den 18. dec, 2012\nTerve teille lukijat ja paljon iloa teillekin elämän tiellä ja olla kiitollinen kun on saatu omistaa Herra elämässa jo lapsesta asti ja kokea voitollista huolen pitoa taivaan Jumalan siaunuksssa ja saada olla mukana tänä päivänä olemalla kirje Jeesuskselta hänen verensä kautta ja tulkoon siunaus teille ,kiitos ja siunausta ja Hyvää Joulua,keijo


Olisiko kannabiksesta alkoholin korvikkeeksi? | A-klinikkasaatio.fi\nKannabiskysymys on saanut viime viikkoina poikkeuksellisen paljon tilaa julkisuudessa, kun kansalaisaloite kannabiksen käyttörangaistuksen poistamisesta etenee eduskuntaan.\nAsiantuntijoiden ja poliitikkojen puheenvuorot aiheesta näyttävät noudattelevan vakiintuneita rajalinjoja: eduskunnan oikea laita ja lainvalvontaviranomaiset vastustavat jyrkästi, kun taas vasen laita ja sosiaali- ja terveysala suhtautuvat varovaisen myönteisesti. Tutkijat puolestaan harmittelevat kansalaisaloitteen lepsua sanailua, sillä hieman ryhdikkäämmillä formuloinneilla nykylainsäädännön perustelut olisivat joutuneet kovemmalle koetukselle.\nTutkimustuloksia löytyy sekä korvaavuuden puolesta että sitä vastaan.\nSubstituution voimaan uskottiin 1960-luvulla, kun keskioluen vapauttamisen ajateltiin korvaavan muun alkoholin kulutusta Suomessa. Tuolloin keskioluen käyttö kasvoi merkittävästi, mutta muun alkoholin käyttö ei suinkaan vähentynyt. Ei siis ole yllättävää, että monet pelkäävät mahdollisten lakimuutosten vain nostavan kannabiksen päihteeksi alkoholin rinnalle ja päälle.\nSubstituutio-hypoteesi taipuu myös kannabiksen käyttörangaistuksesta luopumista ajavien argumentiksi. Tutkimustulokset Suomessa ja muualla antavat viitteitä siitä, että monet kannabiksen käyttäjät pidättäytyvät kokonaan alkoholista. Jos kannabis siis todella korvaa alkoholin käytön, se olisi kansanterveyden ja -talouden näkökulmasta valtava askel parempaan suuntaan: kannabiksesta aiheutuvat terveydelliset ja sosiaaliset haitat on arvioitu merkittävästi alkoholia vähäisemmiksi.\nKANNABISKYSYMYKSEN ajankohtaisuuden takia silmäilin pitkästä aikaa aihetta käsittelevää tutkimustietoa. Tutkimusten perusteella kädenvääntö kannabiksen ja alkoholin vaihdettavuudesta tai päällekkäisyydestä tulee jatkumaan – kaikki ovat oikeassa ja väärässä. Tuloksia löytyy lähes yhtä paljon sekä korvaavuuden puolesta että vastaan.\nJotta asia olisi mahdollisimman hankala, substituution dynamiikka näyttää vaihtelevan henkilön iän, sukupuolen ja päihdehistorian sekä kansallinen päihdekulttuurin ja -politiikan mukaan.\nJOS JATKAISIN AIHEESTA, lähtisin seuraavaksi etsimään tutkimustietoa siitä, vähentääkö kannabiksen käyttö yksilön alkoholin käyttöä – siis jonkinlaista osakorvaavuutta. Eikä etsintä varmasti loppuisi siihenkään.\nJääköön ekskursioni kuitenkin tähän, ainakin toistaiseksi, sillä poliitikkojen moraalinen kauhistelu selättää edelleen tutkimustiedon nyanssit mennen tullen kannabiskysymyksissä.\nJohn Galt, 30.12.2019 - 02:39 Ikilinkki\nVoin kertoa että omalta osaltani kannabiksen käyttö vähensi alkoholinkäyttöäni erittäin radikaalisti ja pysyvästi. Lääkitsin alkoholilla hetkellisesti ujoutta ja sosiaalista ahdistusta: jotta pystyin juhlissa keskustelemaan vapautuneesti tuntemattomien kanssa tarvitsin ehkä noin 4-6 annosta ja tanssimiseen tuplasti enemmän (olen mies, 75 kg). Koska noilla annoksilla homma karkaa herkästi lapasesta, olen loukannut henkisesti monia rakastamiani ja tuntemiani henkilöitä, ja myös loukkaantunut fyysisesti moneen otteeseen alkoholinkäyttöni seurauksena. Voisi sanoa että kaikki elämässäni kokemat ongelmat ovat olleet alkoholin seurausta. En hakenut apua ongelmiini, koska luulin että olen vain syntynyt sellaiseksi.\nMinulle kävi kuitenkin niin onnekkaasti että pääsin asumaan ulkomaille hetkeksi ja siellä tutustuin kevytkannabikseen ja kannabikseen, joiden avulla pääsin PYSYVÄSTI eroon vaivastani. En ole käyttänyt kannabista yli kuukauteen (johtuen Suomen lainsäädännöstä) ja voin juhlia ja tanssia ILMAN alkoholia. Olen vapautuneempi, rennompi ja kaiken lisäksi parempi työntekijä ja aviomies. Olen viimeinkin se ihminen joka minun olisi aina pitänyt olla, enkä voisi olla onnellisempi.\nMielestäni kannabiksen kieltolaki on tietämättömyyteen perustuvaa idiotismia, jolla on merkittävät teolliset, taloudelliset ja kansanterveydelliset vaikutukset. Suomalaisten ongelmia ovat alkoholi, tupakka ja lihavuus, ja kannabiksesta olisi apua kaikkiin näihin. Se on ihmelääke jota jokainen voi kasvattaa takapihallaan. Tämä on koko kansan asia, sillä virkistyskäytön lisäksi lääkinnälliset hyödyt ovat merkittävät! Kansan tulee saada tietää totuus, kiitos että levität sanaa!\nTerveisin kolmikymppinen biokemisti ja diplomi-insinööri.\nPS. Mitä tarkoitit ryhdikkäämmillä formuloinneilla?


Timo Salosen, kuten monen muunkin suomalaisen moottoriurheilulegendan kiinnostus ajoneuvoihin sai alkunsa jo aikaisin lapsena. Samoin muiden suuruuksien tavoin, Timo osasi ajaa autoa jo paljon ennen ajokortin saamista. Ralliuransa aikana Timo voitti useita WRC:n osakilpailuja, mutta uransa kohokohta oli ehdottomasti tämän voittama maailmanmestaruus vuonna 1985 aisaparinaan Timon pitkäaikainen kartturi Seppo Harjanne.\nVastoinkäymisistä huolimatta Timo teki pitkän uran ralliautoilun parissa ja jatkoi sitä vielä lopetettuaan MM rallit. Tämän jälkeen hän kilpaili aavikkoralleissa” lopettaen uransa vuonna 1995. Salonen teki kuitenkin lyhyen comebackin osallistuen vuoden 2002 Neste Ralleihin. Timo on täyttänyt ”eläkevuotensa” työskentelemällä sukunsa perinnön mukaisesti autokauppiaana. Tätä hommaa hän on viime vuosina tehnyt ainakin osan vuotta etelän lämmöstä käsin etätyönä.\nTimo Salonen oli autokauppiaan poika, joka syntyi Helsingissä vuonna 1951. Ja kuten suvun ammattitaustasta jo hyvinkin olettaa saattaa, jo aikaisin lapsena syntynyt kiinnostus autoja kohtaan tuli juuri niiden parissa vietetyn ajan kautta. Timo harjoittelikin autolla ajoa ja rallikuskina olemista jo varhaisella iällä ja kävi myös ahkerasti katsomassa ja fiilistelemässä rallimaailmaa ja tunnettujenkin kuskien menoa rallikisoissa.\nTimo Salosta on ralliuransa huippuhetkistä asti seurannut hieman humoristinen liikanimi ”Löysä”. Nimi johtui ilmeisesti siitä, että yleisesti toisten ralliautoilijoiden tyylistä poiketen Timo ”Löysä” Salosella oli tapana ajaa autoa, myös kilpailuissa, yhdellä kädellä. Itse Timo on myöhemmin vitsaillut tämän johtuneen siitä, että toisella kädessä tuohon aikaan hän lähes jatkuvasti piteli tupakkaa. Niin tai näin, nimi on seurannut miestä läpi koko uran.\nSaatuaan ajokortin Timo halusi kokeilla ajotaitojaan rallikuskina ja päättikin vuonna 1970 osallistua Hyvinkäällä järjestettyyn Sveitsi-ralliin vasta ostamallaan Datsunilla. Vanhemmilleen Timo ei kuitenkaan ollut kertonut tuohon kilpailuun osallistumisesta yhtään mitään. Sen sijaan Timon äiti ja isä saivat tietää Timon osallistumisesta kilpailuihin vasta kun he lukivat lehdestä kun tämän hienosta ensiesiintymisestä rallin parissa oli tehty lehtijuttu.\nToyotan jälkeen Salonen ajoi ensin Mazdalla, jonka ratissa hän 1974 voitti Itärallin 1-ryhmän Joensuussa. Samana vuonna Timo teki ensiesiintymisensä rallin MM kilpailuissa kun hän otti osaa tuolloin Suomessa järjestettyyn osakilpailuun, jossa hän sijoittui neljänneksi. Vuonna 1975 Timo kilpaili ensin Volvon ratissa mutta kuitenkin samana vuonna hän pääsi vaihtamaan Datsunin puikkoihin vähän ennen suurajoja, joissa hän sijoittui kuudenneksi. Ensimmäisen WRC – osakilpailunsa Timo Salonen voitti vuonna 1977 tuolloin ajetussa Quebec-rallissa.\nTimo Salosen maailmanmestaruuden voitto tapahtui 1985 tämän ajaessa Peugeotin ratissa. Maailmanmestariksi hänet kruunattiin upeasti juuri Suomen osakilpailun jälkeen. Kaiken kaikkiaan hän osallistui yli yhdeksäänkymmeneen maailmanmestaruuden osakilpailuun, voittaen näistä yhteensä yksitoista.\nSalonen oli pitkään tilastoykkösenä eniten peräkkäisiä MM-ralleja voittaneena kuljettajana. Karttureina vuosien varrella Timolla oli Seppo Harjanne vuosina 1979-1988 ja tämän jälkeen aisaparina toimi Voitto Silander. Harjanteen kanssa Timo saavutti kaikkein suurimmat menestyksensä.\nTimo Salonen ajoi aktiivisesti rallia vielä melko pitkän aikaa MM-mestaruuden voittamisen jälkeenkin. Hän osallistui osakilpailuihin 80-luvun loppupuolella ja 90-luvun alkupuolella. Kuitenkin vaihto Peugeotilta Mazdan leipiin vuonna 1987, merkitsi laskusuhdanteen alkamista. vaikka kuskissa ei välttämättä ollut mitään vikaa, auto ei vain pärjännyt lainkaan yhtä hyvin kisoissa toisten merkkien kanssa. Paras sija johon Timo ylsi maailmanmestaruutensa jälkeen oli hänen Jyväskylässä saavuttamansa toinen palkintopalli. Aktiiviuransa Timo päätti vuonna 1992 Portugalissa järjestettyihin MM-osakilpailuihin.\nMM-uran päätös ei kuitenkaan tarkoittanut kokonaan autourheilun lopettamista Saloselle. Maailmanmestaruudesta kilpailemisen sijaan Timo alkoi ajaa aavikkorallien maailmancupin kisoja. Hän osallistukin kahteenkymmeneen aavikkoralliin ollen muutamassa niistä menestyksekäskin. Vuonna 2001 Salonen täytti viisikymmentä vuotta ja tätä juhlistaakseen hän osallistui seuraavana vuonna vielä Suomen Neste Ralleihin. Sijoitus kilpailussa oli 14, mutta kokemus sitäkin mahtavampi.\nPitkän ja menestyksekkään ralliuransa jälkeen Timo on työskennellyt edelleen itselleen rakkaiden autojen parissa autokauppiaana ja onkin omaa nimeänsä kantavan autokauppa Timo Salosen toimitusjohtaja. Monen muun urheilu-uraltaan eläkkeelle jääneen suuruuden tavoin Timo talvehtii vaimonsa kanssa etelän lämmössä Espanjassa. Muun ajan hän viettää Suomessa Tuuloksessa seuraten tiiviisti uusien tulokkaiden edesottamuksia rallin maailmassa. Salonen on myös parantanut elintapojaan, alkanut liikkua enemmän ja lopettanut tupakanpolton. Timolla on avioliitostaan yksi poika.


- on paras vaihtoehto teidän bisneksen tekoon!\nYhtiö NORDSLAV tarjoaa korkeakoulutettujen ammattilaisten palveluksia hitsaus-, korjaus-, rakennus- ja ilmastointialoilta, samoin piirustuksien ja suunnittelujen laatimisessa, ottaa vastuun suunnitelmien toteuttamisesta ja niiden asentamisesta. Yksilöllinen suhtautuminen jokaiseen asiakkaaseen antaa mahdollisuuden vähentää huomattavasti palveluiden kustannuksia, saavuttaa korkeaa laatua, turvata valmistettujen ja asennettujen elementtien ja rakennelmien pitkäaikainen toiminta.\nYhtiöt luotettavuus ja töiden suorituksen laatu\nYhtiömme tarjoaa korkeakoulutettujen ammattilaisten palveluksia hitsaus-, korjaus-, rakennus- ja ilmastontialoilta. Työt suoritetaan niin nopeasti kuin on teknisesti mahdollista. Riippumatta siitä, mitä Te rakennatte ja mikä on hitsaus-, korjaus-, rakennustöiden kustannuslaskelma, Teille on taattu erittäin huomaavainen suhtautuminen ja ensiluokkainen töiden suoritus.\nKääntykää meidän puoleemme !!!\nTeitä palvelevat hitsaajat, asentajat, rakentajat ja ilmastontiasentajat kaikissa työlajeissa ja asennuksissa. Työntekijöillämme on kaikki vaaditut ammattitodistukset, he puhuvat Teidän äidinkielellänne. He työskentelevät kaikkien metallien, lasin, kiven, puun ja putkien kanssa. Kaikki työt tehdään erittäin lyhyessä toimitusajassa. Me työskentelemme koko Suomen alueella.


Viimeinen kesä | BookCrossing.com\nISBN: 9789510360620 Global Overview for this book\nRegistered by lukutuoli of Tampere, Pirkanmaa / Birkaland Finland on 6/16/2013\nJournal Entry 1 by lukutuoli from Tampere, Pirkanmaa / Birkaland Finland on Sunday, June 16, 2013\nTyrvään kirjakaupan ale-hyllystä :)\n"Antoine Rey vie sisarensa Mélanien suvun kesäparatiisiin, jossa sisarukset eivät ole käyneet äitinsä äkillisen kuoleman jälkeen. Tutut maisemat nostavat pintaan suloiset muistot 30 vuoden takaa, mutta myös piinallisia kysymyksiä perheen menneisyydestä. Antoinea ahdistaa omakin elämä: takana on kipeä avioero, ympärillä kolme nyreää teini-ikäistä lasta, edessä harmaata arkea silmänkantamattomiin.\nPaluumatkalla Pariisiin sisar ajaa ulos tieltä juuri, kun hänen piti kertoa äidistä ja vaietuista lapsuusmuistoistaan. Onnettomuuden järkyttämä Antoine päättää penkoa suvun salaisuudet perin pohjin ja löytää totuuden äidistään. Elämä, kuolema ja rakkaus saavat miehen mielessä uuden merkityksen. "\nEnglanninkielinen alkuteos: A Secret Kept (2009)\nJournal Entry 2 by lukutuoli at Tampere, Pirkanmaa / Birkaland Finland on Monday, June 16, 2014\nLuin tämän kirjan oikein nauttien ja rentoutuen, soljuvaa ja jollain tavoin helppoa kerrontaa. Tämä oli nyt toinen lukemani Tatiana de Rosnayn kirja, ensimmäinen oli Mokka, josta siitäkin pidin. Mielenkiinnolla tartun Avaimeenkin, joka onneksi odottelee lukupinossa.\nHämmästyneenä luin bookcrossing-sivustolle rekisteröidyn toisen kirjakappaleen päiväkirjamerkintöjä, kaikki eivät näköjään ole tästä kirjasta yhtä paljon innostuneet, hyvin ristiriitaisia kommentteja sieltä löytyi.\nEDIT: Taidan laittaa kirjan jatkamaan matkaansa vielä kesäkuun aikana, niin pääsen osallistumaan Kuukausivapautukset 2014 -haasteeseen teemasanalla KESÄ.\nJournal Entry 3 by lukutuoli at by Post, A RABCK -- Controlled Releases on Tuesday, June 17, 2014\nReleased 6 yrs ago (6/18/2014 UTC) at by Post, A RABCK -- Controlled Releases\nTämä ylläriräpäkki olisi tietysti voinut siirtyä seuraavalle lukijalleen heinäkuun alun minikesäpäivillä ellei kirja vapautuisi osana Chanian Kuukausivapautukset 2014 -haastetta, joka suorastaan pakottaa postittamaan jo kesäkuun aikana :D Lukuiloa joka tapauksessa, toivottavasti tykkäät!\nJournal Entry 4 by Jaatiina at Joutsa, Keski-Suomi / Mellersta Finland Finland on Thursday, June 26, 2014\nKiitos todella mieluisasta kirjaylläristä, joka odotti reissun jälkeen.\nJournal Entry 5 by Jaatiina at Jyväskylä, Keski-Suomi / Mellersta Finland Finland on Monday, January 18, 2016\nPidän tästä tarinasta todella paljon, de Rosnay on lempikirjailijoitani. Harmi, kun häneltä ei ole suomennettu kuin kolme teosta.\nOtan mukaan miittiin Jyväskylässä.\nJournal Entry 6 by eijukka at Jyväskylä, Keski-Suomi / Mellersta Finland Finland on Monday, January 18, 2016\nMiitissämme joutui reppuuni, kiitos Jaatiina. Kuulostaa kiinnostavalta, vaikka kirjan saama valtava menestys ajatteluttaakin hieman. Vaietut tunteet ovat kuitenkin aina taattu aihe ;-)!\nJournal Entry 7 by eijukka at Jyväskylä, Keski-Suomi / Mellersta Finland Finland on Monday, March 07, 2016\nPidin kirjasta. Se on lähellä viihdekirjallisuutta, mutta kuitenkin riittävän älykästä ja monitahoisesti polveilevaa tekstiä, jotta mielenkiinto säilyy. Tosin mitään kovin pysyvää muistijälkeä kirja ei jättänyt, olisi pitänyt tehdä päiväkirjamerkintä heti luettuani. Tai sitten ahmin kirjan liian nopeasti!\nSalaisuudet luovat kirjassa jopa hieman jännityskirjan tuntua ja teemoja kirjailijalla riittää. Paljon mietitään kuolemaa ja sairauksia, sekä fyysisiä että sielullisia. Myös auto-onnettomuudella on tärkeä sijansa. Jotenkin vähän liikaa kaikkea, mutta onneksi jonkinlainen keveys säilyy suuren surunkin keskellä. Kirja on päähenkilö Antoinen kasvukertomus, vaikeuksien jälkeen voittoon ;-)! Ja rakkaus saa uuden merkityksen.\nJournal Entry 8 by Tmarju at Rovaniemi, Lappi / Lappland Finland on Sunday, March 20, 2016\nSain tämän kirjan reilu viikko sitten Eijukalta Jyväskylän miitissä. Ja joo, Wilhelmiinan kakut ovat edelleen herkullisia...\nEn ennestään tuntenut kirjaa tai kirjailijaa, mutta jokin tässä houkutti.\nLuin tätä junamatkalla Jyväskylästä Rovaniemelle, mutta ihan kokonaan en jaksanut. Loppuun luin siis kotona.\nPidin kirjasta, vaikka aluksi luulinkin, että kertoja, Antoine, on nainen eikä mies. No, sillä ei ole isoa merkitystä, mutta niin vain luulin. Ei näköjään ravintolaranskalla kaikkea osaa.\nOsallistun tällä Slipperbunnyn Aakkosten lukuhaasteeseen 2016-2017: tämä on minun valintani R:ksi.\nTämä odottaa varattuna mun hyllyssä seuraavaa lukijaa.\nJournal Entry 9 by Tmarju at Rovaniemi, Lappi / Lappland Finland on Sunday, March 20, 2016\nJostain syystä edellinen päivitys ei suostunut muuttamaan statusta varatuksi...josko nyt.\nJournal Entry 10 by Tmarju at by mail, Finland -- Controlled Releases on Sunday, May 01, 2016\nReleased 4 yrs ago (5/2/2016 UTC) at by mail, Finland -- Controlled Releases\nKesä tulee, mutta vielä ennen sitä tulee tämä Rantakassista valitsemasi kirja.\nJournal Entry 11 by slipperbunny at Helsinki, Uusimaa / Nyland Finland on Tuesday, May 10, 2016\nEnpä olekaan ikinä kuullut tästä kirjailijasta, mutta odotan mielenkiinnolla mitä tykkään.\nJournal Entry 12 by slipperbunny at Helsinki, Uusimaa / Nyland Finland on Sunday, January 13, 2019\nHyvä kirja ja hahmot ja hahmojen kokemat tunteet olivat kuvattu loistavasti. Herkistyin jopa pari kertaa.\nJournal Entry 13 by slipperbunny at Malmin kirjasto in Helsinki, Uusimaa / Nyland Finland on Tuesday, September 22, 2020\nReleased 1 mo ago (9/23/2020 UTC) at Malmin kirjasto in Helsinki, Uusimaa / Nyland Finland\nVapautus Malmin kirjaston kierrätyshyllyyn.\nJournal Entry 14 by AimoRoima at Helsinki, Uusimaa / Nyland Finland on Thursday, September 24, 2020\nMalmin kirjaston kierrätyskirjahyllystä.\nJournal Entry 15 by AimoRoima at Hotelli Seurahuone in Kotka, Kymenlaakso / Kymmenedalen Finland on Monday, October 12, 2020\nReleased 2 wks ago (10/11/2020 UTC) at Hotelli Seurahuone in Kotka, Kymenlaakso / Kymmenedalen Finland


Turku tarjoaa drive-in-periaatteella tukea ja neuvoja työllistymiseen Käsityöläiskadulla. Avaa ovi, astu tiskille ja kerro mietteesi. - Työnvälityspiste\nBy admin14.11.2019No Comments\nKäsityöläiskadun ja Puutarhakadun kulma Turussa ei ole niitä kaupunkirakentamisen kukkasia. Löytyy strippibaari ja vessakaakelin näköisistä laatoista 1980-luvulla pykätty kerrostalo. Pienen mäennyppylän päällä Käsityöläiskatu 10:ssä on kuitenkin Työpisteen ovi.\n– Kuka tahansa turkulainen voi astua tästä ovesta sisään. Ihan ilman ajanvarausta. Puoliyhdeksästä neljään on ovi auki. Sen takaa ei löydy automaattia, vaan ihan aito ihminen. Käytännössä prosessi työnhaun tehostamiseen voi alkaa heti, jos meillä on urasuunnittelija vapaana.\nJoka tapauksessa asioiden alkuun päästään aina heti, Työllisyyspalvelujohtaja Riitta Uitto kertoo.\nTyöpiste on virallisen termin mukaan kaupungin työllisyyspalvelukeskus.\nKäytännössä byrokratiaan ja kasvottomiin nettilomakkeisiin kyllästynyt ihminen saa Työpisteessä palvelua ihmiseltä. Urasuunnitelijan tärkein tehtävä on nähdä asiat ulkopuolelta ja auttaa ihmistä kohti koulutusta tai työpaikkaa.\nMiksi sitten Turussa palvelut työttömälle ovat ympäri kaupunkia, kun yksi luukku olisi jo pelkästään helpompi hahmottaa?\n– Tämä on olennainen kysymys. Nythän me suunnitellaan ja valmistellaan kuntakokeilua, jossa tietty kohderyhmä saisi samasta paikasta kaikki työllisyyspalvelut. Ylipäänsä koko työnvälitys Suomessa on suuressa murroksessa. Jos hallitusohjelmaa lukee, niin kunnillehan on tulossa enemmän vastuuta työllisyyden hoidosta. Kuinka monta luukkua tai paikkaa tarvitaan, se on vaikeampi kysymys, sillä ihmisillä on niin erilaisia tarpeita. On olemassa työtä rajoittavia tekijöitä, jolloin rinnalle tarvitaan esimerkiksi sosiaalisia palveluita tai koulutusta, Riitta Uitto sanoo.\nUsein Työpisteen kontaktien ja verkostojen avulla asiakas voidaan ohjata pienen valmennuksen jälkeen suoraan työhön. Työpisteeseenkään ei tarvitse marssia suoraan sisään, vaan ajankin voin varata. Tällöin varmistaa sen, että pääsee heti urasuunnittelijan pakeille.\nEdellinen artikkeliElävää kuvaa työstä, yrittäjyydestä ja työllistymisestä: Huonossa duunissa ei kannata jatkaa\nSeuraava artikkeliTutkittua tietoa Työnvälityspisteestä : Eettisyys työnvälityspalvelun kulmakivenä


Syksyn Lue Naiselle Ammatti –kiertue pyörähti käyntiin Helsingissä - Naisten Pankki\n26.9.2017 klo 17:38 Tiedotteet, Yleinen\nNaisten Pankin kolmas Lue Naiselle Ammatti -kiertue alkoi vauhdikkaasti Helsingin Sanomatalolta. Illan aikana nautittiin musiikista, keskusteltiin kirjailija Rosa Liksomin kanssa ja tehtiin yhdessä hyvää.\nKirjailija Rosa Liksomia haastatellut toimittaja Juhani Karila totesi teoksen olevan samaan aikaan sekä kaunis että ruma kirja. Kirjan rumuus tulee väkivallan, erityisesti perheväkivallan, kuvauksesta. Toisaalta hienovireiset luontokuvaukset ovat hyvin kauniita.\nLiksom avasi kirjansa syntyprosessia: se oli sekä pitkä että rankka prosessi. Prosessi pitkittyi, koska hän oli aluksi kirjoittanut tarinan useammasta eri näkökulmasta. Lopulta kansien väliin oli päätynyt ainoastaan Everstinnan versio. Kirjoitusvaiheen erityinen rankkuus johtui romaanissa esiintyvästä perheväkivallasta. Kirjailijana Liksom eläytyy kuvattavaansa ja hän alkoi kokea samoja vaikeita tunteita kuin hahmonsa.\nLue Naiselle Ammatti Helsinki 19.92017, Rosa Liksom, Sanomatalon Mediatori\nKirja on kirjoitettu Torniojokilaakson murteella, jota kutsutaan myös meän-kieleksi. Murteella kirjoittaminen teettää ylimääräistä työtä kirjoittajalle: tietokone ei ymmärrä murretta ja siksi täytyi olla erityisen tarkkana, jotta sanat tulivat merkityiksi tarkoitetussa muodossa.\nAivan pian emme pääse lukemaan Liksomin seuraavaa romaania. Kirjailija epäili, että kuluu useampi vuosi ennen kuin Yhdysvaltoja käsittelevä romaani tulee olemaan valmis. Lähivuodet hän aikoo kiertää Everstinnan kanssa niin Suomea kuin muita maita. Kirjan käännösoikeudet on myyty useaan eri maahan.\nMediatorin vihreät penkit täyttyivät kuulijoista jo ennen tilaisuuden alkua. Illan aloitti keinuvin sävelin Helsingin Sanomien lauluryhmä Sanoma Swing. Naisten Pankin ohjausryhmän puheenjohtaja Reetta Meriläinen avasi tilaisuuden ja Helsingin Sanomien päätoimittaja Antero Mukka esitti oman tervehdyksensä. Myyntipisteissä oli tarjolla Liksomin kirjan lisäksi kahvia ja Naisten Pankin tuotteita.\nRosa Liksom: ”Upeaa olla mukana!”\nTilaisuuden loputtua Rosa Liksom kertoi, että hänestä on upeaa olla mukana hankkimassa kehitysmaan naisille ammatteja, ja että siksi hän on hyvällä mielellä lähdössä koko maan käsittävälle Lue Naiselle Ammatti -kiertueelle.\nVaikka Liksom oli hyvin tietoinen Naisten Pankin toiminnasta – ystävä ja kollega Sofi Oksanen oli häntä informoinut – kirjailija kertoi silti hämmästyneensä sitä tosiasiaa, että todellakin vain 30 eurolla kehitysmaan nainen voi saada itselleen Ammatin. Hän toivookin, että kiertue tuottaisi mahdollisimman paljon rahaa.\nRosan kiinnostus Naisten Pankin toimintaa kohtaan ei taida päättyä kiertueen loppumisen myötä marraskuussa. Aiheesta innostunut kirjailija kertoi, että hän tahtoo mukaan Naisten Pankin matkalle Afrikkaan.


KauppaSuomi 30/2017 (K-S) by KauppaSuomi - Issuu\nAnssi käy riekkojahdissa Ruotsin tuntureilla Hyvät harrastukset, sivu 6 Hyvät harrastukset s. 4:\na a v i k a e k k i Ka ! n u u k l a n koulu Sivu 30\nAutot ja liikenne s. 47:\nALE! Sivu 13\nAUTOT JA LIIKENNE 47\nKOTI JA ASUMINEN Vinkkejä hyvinvointiin, kauneudeksi ja kodinhoitoon KauppaSuomi-lehden lukijat ovat lähettäneet kivoja vinkkejä hyvinvointiin, kauneudeksi ja kodinhoitoon. Osa vinkeistä on toimituksen. Lähetä Sinun vinkkisi lukijoiden iloksi ja hyödyksi meiliin: reetta. reinman@kauppasuomi.fi\nannuksessa asuva Juhani, Jussi, Pienimäki, jakaa tällä kertaa ruokapalstallaan KauppaSuomen lukijoiden kanssa mehevän, savustetun lohen salaisuudet. Kuutisentoista vuotta Jussi on asunut Kannuksessa puolisonsa Leila Kattilakosken kanssa. Perinteinen Jäsenkorjaus ry:n pääkouluttaja Leila järjestää perinteisen jäsenkorjauksen koulutuksia Ilmajoella Etelä-Pohjanmaan opistossa. Oma vastaanotto hänellä on kotipitäjässään Kannuksessa. Kannuksessa Leila pitää täydennyskursseja kaksi kertaa vuodessa Kannuksen Korvenkävijöiden PartioJylhän tiloissa. Jussi vastaa täydennyskurssilaisten ruokailusta. 72-vuotias Jussi on syntynyt Kurikassa. Nuoren miehen tie vei Vaasaan tekniseen kouluun. Työura alkoi Posti- ja lennätinlaitoksessa, eläkkeelle hän on jäänyt Soneran palveluksesta. Koko ikänsä Jussi on ollut innokas ruoanlaittaja. Hänellä on kolme aikuista lasta. Vaimo on menehtynyt parikymmentä vuotta sitten syöpään.\nKaikki tarvittavat raaka-aineet ja lin kansi-/yläritilälle. Laita purut, kavarusteet ovat tässä: taja ja sokerinpalat vuokaan ja vuoan kohdalla olevat polttimet täysille. Laita kalafile vuokaan. GRILLI Kannellinen kaasugrilli, jossa kanVoit tehdä kaksinkertaisesta alunessa ns.”kansiritilä” tai yläritilä miinifoliosta alustan kalalle, niin sääsAlumiinivuoka (voi olla rei’ itetty tyt ylimääräiseltä grillin siivoukselta. grillivuoka) Tällöin ei kuitenkaan kalan alapuoli Savustuspurua, katajanoksia ja savustu. muutama sokerinpala Kypsennysajan pitää kokin itse Alumiinifoliota päätellä, grillit ovat kovin eritehoisia. Vahdi kalaa, ettei se pääse kuivuKALA maan, silloin se ei ole enää mehevää. Ruodotonta kalaa, esimerkiksi lohta, fileenä KASTIKE Mätitahnaa 2 dl kermaviiliä Majoneesia 2 rkl amerikkalaista kurkkusalaattia Sitruunaa 2 rkl sinappia Suolaa vähän sokeria Tilliä suolaa hiukan hienonettua tilliä Viiltele kalafile poikittain 3–4 sentin ripaus valkopippuria välein, levitä sormin mätitahna, majoneesi, situunanmehu ja mausteet Sekoita kastikeaineet keskenään, tee kalaan tehtyihin viiltoihin ja koko makutesti ja kastike on valmis. kalaan. Anna maustua huoneenlämmössä TARJOLLE Sitruunanlohkoja 2–3 tuntia. Sormisuolaa • Aseta aluumiinivuoka suoraan gril-\n• Otsonoitu manteliöljy pidentää rusketusta Sairaanhoitaja,otsoniterapeutti Alla Honkanen Tampereen Otsoniterapiasta kertoo, että otsonointi tehostaa vitamiinirikkaan manteliöljyn hoitavien aineiden vaikutusta. Ihonhoidossa otsonoitua manteliöljyä Honkanen suosittelee kuuriluonteisesti: kaksi kertaa vuodessa 10–12 päivän kuuri ja ylläpitohoitona parin kolmen päivän hoitokuuri kerran kuukaudessa. – Otsonoitua manteliöljyä levitetään iltaisin kasvoille ja silmänympärysalueen iholle, myös ala- ja yläluomelle sekä kaulalle, decoltelle ja rinnoille. Yöllä hoitavat aineet imeytyvät tehokkaasti ja aamulla iho on sametinpehmeä, Honkanen lupaa. – Manteliöljyssä on hennon ruskehtava väri, samalla iho saa siitä terveen värin ja rusketuskin pysyy pidempään. Otsonoitua manteliöljyä voi tiedustella Alla Honkaselta, puh. 044-273 4094 • Sitruksen tuoksua pyykkiin Laita pyykkikoneessa huuhteluaineen joukkoon muutama tippa sitruunan tuoksuista eteeristä öljyä. Saat ihanan raikasta pyykkiä. • Luomulannoite alppiruusuille Tarvitset: kahvinporoja, kananmunankuoria, banaaninkuoria. Muusaa tasaiseksi tehosekoittimessa tai sauvasekoittimen leikkuriterällä. Tarjoile alppiruusuille! • Helppo ja edullinen appelsiinin tuoksuinen hierontaöljy Laita rypsiöljyyn muutama tippa appelsiinin tuoksuista eteeristä öljyä. Saat hienostuneen tuoksuisen hieronta- ja vartaloöljyn. Kun laitat öljyn suihkepulloon, sitä on helppo annostella suoraan iholle. • Nuoruuden lähteitä: Iso mukillinen hyvälaatuista, haudutettua vihreää teetä, 1 tl kanelia ja vähän hunajaa. Raikastukseksi viipale sitruunaa ja mintunlehti. Nautitaan iltateenä. Lasilliseen vettä teelusikallinen omenaviinietikkaa ja hunajaa. Nautitaan kaksi kertaa päivässä. • Terveellinen cappuccino Cappuccinon makuista proteiinijauhetta, pari kaakaopapua, soijamaitoa, pakastevadelmia, pari mintunlehteä, pakurijauhetta, vähäsen vettä. Sekoita tasaiseksi tehosekoit-\ntimessa. Terveellinen cappuccino on valmis. • Kansallispukujen tuuletuspiknik Suomalaisen kansallispuvun syntymäpäivä on 5.8.1885. Kansallispuvun syntymäpäivän kunniaksi pukeudutaan 5.8. kansallispukuun ja juhlistetaan päivää kansallispukujen tuuletuspiknikillä. Ensimmäinen tuuletuspiknik pidettiin Imatralla 5.8.2010. Sen jälkeen tapa on levinnyt nopeasti. Vuoden 2017 kansallispuvun tuuletuspiknikeillä nostetaan malja 100-vuotiaalle Suomelle. • Poimi marjat toispolvikyykyssä: Asetu toispolvikyykkyyn. Voit ottaa vapaalla kädellä tukea koukkupolvesta. Muista vaihtaa kyykkyasentoa toiselle polvelle usein, esimerkiksi kun siirryt uuteen paikkaan poimimaan. Pidä yläselkä suorana, hartiat takana ja niska pitkänä. Säilytä alaselässä luonnollinen notko. Poimi suoraan eteenpäin. Ryhti pysyy näin luonnostaan parempana, ja samalla vältät niskaa ja selkää kuormittavia kiertoliikkeitä. Nouse ylös venyttelemään ja ojentamaan selkääsi kymmenen minuutin välein tai ennen kuin raajat puutuvat. Verryttele vielä kotona kevyesti poimintasession jälkeen. Vinkin selkäystävälliseen marjanpoimintaan antoi Selkäliiton selkäneuvonnan koordinaattori Maria Sihvola • Avaruutta katseeseen valkoisella kajalilla Valkoinen kajal yläluomella silmän sisänurkassa tuo katseeseen avaruutta ja ”suurentaa” silmiä. • Soturin Sydän Smoothie 1 annos 1/2 banaani 2 rkl siemeniä, esim. liotettuja hampunsiemeniä 2,5 dl mustikoita tai muita marjoja (pakaste tai tuoreita) 2 rkl Frantsilan Nokkos mursketta / Aurinkovoima- viherjauhetta 25 tippaa Nokkosen siemen yrttiuutetta 1 rkl Optimi Omega öljyä tai hamppuöljyä 2 dl Piimää tai Kauramaitoa Laita kaikki raaka-aineet tehosekoittimeen, nauti valmis smoothie tuoreena. Päälle voit ripotella siitepölyä. Resepti: Virpi Raipala-Cormier Frantsilan luomuyrttitilalta •\nKeski-Suomen painos • Viikko 30/2017 • www.karkkainen.com\nKalastustarvikkeiden ALE! Sivu 13\nEräretkeily ja metsästys nousukaudessa » Sivu 12\nRetkeily | Sivu 20 Vaeltajaa palveleva teltta on kevyt kantaa\na a v i k a e k Kaik ! n u u k l a koulun Sivu 30\nMeopta Meopro 6-18x50 Mil-Dot kiikaritähtäin Suurennosväli: 6-18 Etulinssin halkaisija, mm: 50 Myymälät ja Karkkainen.com\n960,Meostar R1 1,5-6X42 kiikaritähtäin\nVaelluskengät jokaiseen jalkaan\nLegendaarinen pidempivartinen metsästys ja retkeilyjalkine nupukkinahalla. Gore-Tex laminointi tekee jalkineesta vedenpitävän. Pitävä Vibram-pohja. Myymälät ja Karkkainen.com Norm. 279,00\nMukavat ulkoilujalkineet retkelle, kävelylenkille, pihalle. Pohjan kuviointi ja materiaali varmistavat hyvän pidon liukkailla pinnoilla. Vedenpitävä ja hengittävä Hydortex kalvo.Anatomisesti muotoiltu ja kulutusta kestävä sisäpohja. Oulu, Ii, Lahti, Jyväskylä ja Karkkainen.com Norm. 79,00\nMonikäyttöiset retkeilyyn ja ulkoiluun sopivat GORE-TEX kalvolliset kengät. Päällinen mokkanahkaa ja kestävää kangasta. Erinomainen istuvuus ja hengittävyys.Miehille ja naisille oma malli. Myymälät ja Karkkainen.com Norm. 139,00\nKevo Outlast High vaativille eränkävijöille tai aktiiviseen ulkoiluun. Lämpöä varaava Outlast -vuori pitää jalat tasaisen lämpiminä kylmässä ja lämpimässä. Pitävä Erä-pohja kaikenlaisiin maastoihin. Ylivieska, Lahti, Jyväskylä ja Karkkainen.com\n• teltta, rinkka, makuupussi ja makuualusta • keitin, esimerkiksi trangia • vaelluskengät tai muut soveltuvat jalkineet • sadetta pitävät varusteet, pipo, hanskat, vaihtosukkia, villasukat, fleecetai villapaita • riittävästi lämmintä vaatetta • riittävästi ruokaa ja juomista • ruokailuvälineet: muki, lautanen, lusikka, juomapullo suunnistusvälineet: kartta ja kompassi • tulentekovälineet, puukko ja mahdollisesti kirves • ensiapuvarusteet • otsa- tai taskulamppu • 20\nVietä rentouttava päivä vesillä! Canoe 3 sopii kaiken tasoisille melojille junioreista vanhempiin. Kestävä runko jäykistävillä reunuksilla. Pituus 4,86m Ylivieska, Lahti ja Karkkainen.com\nEnergiapussi Voit tehdä vaellukselle mukaan energiapussin, ja koota sinne erilaisia pähkinöitä, rusinoita ja muita kuivattuja hedelmiä, esimerkiksi taateleita. Piristykseksi voit laittaa muutaman salmiakin. Pähkinöissä ja kuivatuissa hedelmissä on paljon energiaa, tämä auttaa jaksamaan pitkäkestoisissa suorituksissa. Pähkinöistä saa hyviä rasvahappoja, kuivatuissa hedelmissä on runsaasti kivennäisaineita. • 21\n- Miellyttävä saumaton malli- Pehmustetut kupit Ylivieska, Ii, Lahti, Jyväskylä ja Karkkainen.com\n- Kevyt ja toiminnallinen t-paita liikuntaan tai työpaidaksi- Materiaali joustaa ja siirtää kosteutta sekä kuivuu nopeastiVärilajitelma Ylivieska, Ii, Lahti, Jyväskylä ja Karkkainen.com\nJack & Jones Tech Multi Quilted miesten takki\n- Kevyesti topatty hybridi-takki vapaa-aikaan tai liikuntaan- Vartalo-osassa vettä- ja likaa hylkivä käsittely- Hihaosissa lämmin vuori- Värilajitelma Ylivieska, Lahti, Jyväskylä ja Karkkainen.com\n- Kevyt softshell-takki vedenpitävällä pintakankaalla (7000mm vedenpitävyys)- Monikäyttöinen softshell materiaali on joustavaa sekä tuulenpitävää- Tekniset arvot kankaalle 7000mm vedenpitä- Muotoiltu ja suojaava helmaVärilajiltelma Ylivieska, Ii, Lahti, Jyväskylä ja Karkkainen.com\nJack & Jones Tech Circle miesten t-paita - Värilajitelma- Koot: S-XL Ylivieska, Lahti, Jyväskylä ja Karkkainen.com\nJack & Jones Tech Flow miesten paita\n- Kevyt pitkähihainen paita nopeasti kuivuvasta Tech DRY-materiaalistaVärilajitelma Ylivieska, Lahti, Jyväskylä ja Karkkainen.com Norm. 24,99\n- Teräskannella- 3-kerros pohja, joka käy myös induktioliedelle- Sisällä mitta-asteikko Myymälät ja Karkkainen.com\nMAGEFESA PAISTINPANNU 24 CM NON-STICK\nPaistinpannu tarttumattomalla pinnoitteella. Hyvä peruspannu emaloitua terästä. Ylivieska, Lahti, Jyväskylä ja Karkkainen.com Norm. 14,50\nYlivieska, Lahti, Jyväskylä ja Karkkainen.com Norm. 16,50\nYlivieska, Lahti, Jyväskylä ja Karkkainen.com Norm. 17,50\nIsoäiti Agafian pakurisaippua ihon ja hiusten pesuun. Sisältää 37 erilaista luonnonyrttiä ja -kasvia.Erittäin riittoisa! Ylivieska, Lahti, Jyväskylä ja Karkkainen.com Norm. 18,50\nT E E N I K L A J T A V A MUK NIKÄISILLE! KAIKE 39\nViking Lasten Gore-Tex nilkkurit -Koot:27-35-Varrellisissa tarralenkkareissa on säänkestävä Gore-Tex-kalvo, joka pitää jalat kuivina vaihtelevissa olosuhteissa Ylivieska, Oulu, Ii, Lahti Norm. 36 89,90\nPeppi halaa paita - Koot: 104-122 cm Myymälät Norm. 16,90\n- Koot: 130-170 cm- Väri: Musta valkoisilla raidoilla Myymälät Norm. 13,90\nHauHauChampion kana-riisi täysravinto 15 + 2 kg Hau-Hau Champion Kana-riisi on lihaisa ja maistuva ateria, joka sopii kaikenkokoisille aikuisille koirille. Proteiinia 23,0 % ja rasvaa 13,0 %. 1,34/kg Myymälät ja Karkkainen.com Norm. 24,90\nNaturalia Superpahna Olkikuivike pieneläimille\nPehmeä,imukykyinen ja pölytön olkipahna sopii ilmavuutensa ansiosta erityisen hyvin esim.koirankopin kuivikkeeksi,hamstereille, rotille ja hevosille. Säilyttää muotonsa hyvin. Hajuton ja lisäaineeton. - 100% olkea, joka on murskattu. 7kg. 1,84/kg. Ylivieska, Lahti, Jyväskylä ja Karkkainen.com\nHäkkiin kiinnitettävä juomapullo pienille jyrsijöille sekä muille pieneläimille. - Ruostumatonta terästä oleva suutin - Mukana häkkikiinnike. 250ml. Myymälät ja Karkkainen.com Norm. 4,50\nMAXELL EB-425 Nappikuulokkeet\nMaxell kuulokkeet halvalla! Myymälät ja Karkkainen.com Norm. 7,90\nKookkaat paahtoaukot. Integroitu lämmitysteline sämpylöille ja croissanteille. Elektroninen paahtoasteen säätö tasoille 1-8. Automaattinen leivän keskitys. Painikkeilla valittavat toiminnot: sulatus, uudelleen lämmitys, pysäytys, sämpylät/croissantit. Myymälät ja Karkkainen.com\n- 300W tehokas moottori ja pyörivä taikinakulho - 5 nopeutta ja turbotoiminto - Sekoituskulhon tilavuus 3,5 litraa - 1 m virtajohto - Irrotettava käsivatkain. Teho, W: 300 Myymälät ja Karkkainen.com\n399,- 249,- 199,Electrolux EXP08CN1W6 Ilmastointilaite\n- 24 tunnin ajastin - Lepotoiminto Automaattinen tuuletusnopeus ylläpitää toivotun lämpötilan - Kosteudenpoistotoiminnon avulla miellyttävämpi sisäilma - Laite yhdistetään putkella (toimitetaan laitteen mukana) ulkoilmaan, joko seinään tehtävän aukon tai ikkunan kautta. Myymälät ja Karkkainen.com\n75 00 85 00 /40l\nMister on varaavien pystyyn asennettavien lämmittimien perhe. Varaajat on mahdollista liittää useisiin vedenjakelupisteisiin.Säiliöitä löytyy 40 ja 60 litran kokoisina. - emaloitu terässäiliö - magnesium-anodisauva suojaa korroosiolta - säiliön lämpöeristys: freoniton polyuretaani - valkoinen teräskuori - päällys ja pohja valmistettu ABS-muovista - ulkoinen lämmönsäädin - lämpömittari asennettu lämmittimen kuoreen - merkkivalot - lämmitin, magnesium-anodi ja termostaatti asennettu teräslaippaan viiden erityisruuvin avulla - varaajien käyttöpaine max 6 bar. Ylivieska, Lahti, Jyväskylä ja Karkkainen.com Norm. 139,00\nKartano Tackleberry aurinkokennovalo Aurinkokennokivi, jossa 4 ledvaloa. Korkeus 125 mm. Leveys 160mm. Myymälät ja Karkkainen.com Norm. 3,90\n90 39 tuotemerkkiä!\n1) Koskenkorvan asukkaat kuuluvat a) Kurikkaan b) Ilmajokeen c) Seinäjokeen d) Laihiaan?\nLaati: Martti Huhtamäki Oikeat vastataukset: 1b, 2a, 3d, 4d, 5d, 6a, 7b, 8d, 9c, 10a, 11d, 12d • e tilata uutiskirjeemm PS: muista myös a! ull siv Karkkainen.com etu\nVUOKRATAAN LAADUKKAITA integroituja asuntoautoja. Hyvät varusteet, Sekalaiset mm ilmastointi, suihku. RAKENTAJA! KAIKKI kodin Sesonkiaikana vain täydet viilaatat ½-hintaan yleisestä hin- kot ma-su. Viikkohinta alkaen tatasosta. Kts. Eurokymppi.fi/ 700e. Ylivieska. Varaa heti 0401751557. huutokauppa\nYLIVOIMAINEN JAKELU! POHJOINEN\nOTA YHTEYTTÄ:  010 430 3300  myynti@kauppasuomi.fi\nKauppaSuomi 30/2017 (K-S)